text:
Ora bida bira hopi pisá pa bo i bintikuater ora di dia no ta parse sufisiente mas, djis pensa riba e historia akí un ratu.
Un profesor tabata duna lès di filosofia den klas. Riba lèsenar e tabatin algun opheto. Ora lès a kuminsá, el a kohe, sin bisa nada, e akuario chikitu bashí i kuminsá yen’é ku bala di gòlf. Ora e akuario a yena, e profesor a puntra su studiantenan, si e akuario ta yen awor. Pa tur hende tabata kla ku e akuario tabata yen. Nan tur a afirmá esaki.
Despues e profesor a kohe un kaha ku kralchi i basha nan den e akuario. El a sakudí e akuario un poko i e kralchinan a lora bai meimei di e balanan.
E profesor a bolbe puntra su studiantenan si e akuario ta yen awor. Nan a bolbe kontestá meskos: “Si, e akuario ta yen.”
Luego e profesor a kohe un kaha ku santu i bash’é den e akuario ku bala i kralchi. Naturalmente e santu a yena tur e espasio entre e bala- i e kralchinan. E profesor a bolbe puntra su studiantenan si e akuario ta yen awor. Nan a kontestá ku si.
Finalmente e profesor a kohe bou di su lèsenar dos kòpi te di yerba i el a basha tur e te den e akuario ku bala, kralchi i santu. Tur e kontenido a disparsé den e akuario. E te a yena tur e espasio den e santu. E studiantenan a kuminsá hari.
“Awor”, e profesor a bisa, “awor mi ke pa boso mira e akuario akí meskos ku boso propio bida. Pasobra e akuario akí yená ku bala, kralchi, santu i te, ta representá bida di hende. E balanan ta e kosnan importante den bida: Bo partner, bo famia, bo yunan, bo kreensia, bo salú i bo hòbinan. E kosnan ku ta yena bo bida tòg, si no tin nada mas den mundu ku e kosnan akí so.
E kralchinan ta e otro kosnan ku pa bo ta importante: Bo trabou, bo kas, bo outo. E santu ta e kosnan chikitu ku bo ta hasi diariamente: Dal un beter den anochi, wak televishon, bai kasino òf diskutí i kunsumí pòrnada.
Si bo basha e santu den e akuario promé, te ora e yena, lo no sobra lugá pa e kralchi- òf e balanan. Esaki ta konta tambe pa bo propio bida. Si bo gasta tur bo tempu i energia na kos chikitu, nunka lo bo no sobra espasio pa kos ku ta importante pa bo. Sòru pa bo limitá e ko’i lokonan akí òf purba evitá nan kompletamente.
Hasi algu importante ku e santu den bo bida. Pone atenshon na e kosnan ku ta pone bo krese i ku ta pone bo sinti bo felis. Hunga por ehèmpel ku bo yunan. Tuma tempu pa debesenkuando kontrolá bo salú.
Invertí den bo desaroyo físiko i spiritual. Hasi deporte, bishitá eksposishon, partisipá na charla i bira miembro di fundashon ku ta traha na bienestar di hende i bestia ku tantu mester di bo yudansa. Sali kome ku bo partner.
Hasi mas kos agradabel. Ta sobra semper sufisiente tempu pa pone e kas chikitu den kurá na òrdu, pa limpia kurá i pa praktiká bo hòbinan. Sòru promé pa e balanan, e kosnan ku berdaderamente ta sumamente importante pa bo. Stipulá prioridat. Sobrá ta djis santu.”
Un di e studiantenan a hisa dede i el a puntra kiko e dos kòpinan di te den e akuario ta representá antó. E profesor a hari i el a bisa e studiante ku el a hasi un bon pregunta. “Asina mi ker a djis bolbe mustra i afirmá ku semper tin espasio pa abo huntu ku un amigu òf un ser kerí, sinta bebe un kòpi te, maske kon yen bo bida por ta”.
38,728 Bia mirá, 116 Bia mirá awe


c: text/html

text:
Publiká riba 02 Òktober 2022
Willemstad – Minister Charles Cooper ta duna atenshonspeshal na seguridat sibernétiko durante luna di òktober.
Infrastruktura ta tur loke ta konopá na otro pa fasilitá nos pa move di un punta pa otro. Nos konosé diferente tipo di infrastruktura, manera entre otro:
– infrastruktura pa outo,
– infrastruktura aerio,
– infrastruktura marítimo,
– infrastruktura sibernétiko
Infrastruktura sibernétiko ta konektá kompiuternan na otro pa nos por komuniká ku otro for di un punta pa un otro. Esaki nosta yama ‘cyberspace’ i e ta usa “Internet” pa konektá tur sistemadigital na otro. Nos por uz’é pa interkambiá informashon, dokumento, video, portrèt, teksto, ets.
E tipo di infrastruktura aki ta bira un infrastruktura krítiko namomentu ku kompanianan vital i di importansha nashonal, ta hasi uso di esaki pa konektá, i duna nan servisionan via internèt. Algun ehèmpel di infrastrukturanan di importansha nashonal òfvital pa nos pais ta esun di:
– nos gobièrnu,
– nos kompanianan di utilidat,
– nos infrastruktura financiero,
– tambe di nos aeropuerto.
Ora nos kompanianan krítiko ta usando e infrastruktura di internèt pa duna nos nan servisionan, esaki mester di bon protekshon kontra atakenan sibernétiko (‘cyber attack’). E seguridat sibernétiko (‘cybersecurity’) ta e spesialidat ku ta investigá kua ta e medidanan ku nos mester tuma pa protehá nosmes kontra atakenan sibernétiko.
Komo Minister di Tráfiko, Transporte i Planifikashon Urbano(VVRP), ku tin e responsabilidat pa seguridat sibernétiko diinfrastrukturanan krítiko inkluso esun di gobièrnu, Minister Charles Cooper ta hasi un yamada na doñonan i operadónan di infrastrukturanan krítiko, pa ban protehá nos infrastrukturanan a lo máksimo. Manera ta konosí, infrastruktura ta Minister subeibi.
Mundialmente, e luna di òktober a keda deklará komo e luna di seguridat sibernétiko (‘cyber security’). Durante di e temporadaaki, nos ta konsientisá tur usuario di e espasio di internèt pa nan protehá nan mes ora ta konektá via kompiuter, selular, òf‘laptop’ usando internèt. Esaki ku e meta pa hasi nosinfrastrukturanan mas resiliente kontra atakenan sibernétiko.
E tópiko mundial e aña aki ta ‘See Yourself in Cyber’. Na papiamentu: Wak bo mes den ‘cyber’. Esaki kemen ku maskeseguridat sibernétiko ta parse un tópiko kompliká, al final nostur ta parti di dje.
Kada persona ta keda enkurashá pa buska informashon, hañamas interes, i tuma e medidanan nesesario pa protehá nan sistemanan digital, nan informashon ‘online’, i nan privasidat, na trabou i na kas. Komersiantenan tambe por hasi meskos dordi protehá nan sistemanan, produktonan online, i nan reputashondor di implementá seguridat den nan sistemanan digital.
Laga nos tur ku ta parti di un infrastruktura sibernétiko proteháesaki bon kontra atakenan sibernétiko.
Luna di òktober ta luna di ‘cybersecurity’! Ban p’é!

robotstxt: allowed

filter: keep


text:
…Turismo a produsí 935 mion florin den e promé 10 lunanan di aña…
WILLEMSTAD – 21 di novèmber 2018 – Ofisina di Turismo di Kòrsou (CTB) ta raportá 11% di kresementu den kantidat di turista di estadia na òktober 2018. Den sifranan apsoluto ta trata aki di 3.569 turista mas na òktober 2018 hibando e total na 35.551 turista di estadia kompará ku 31.982 e mesun luna aña pasá.
Kòrsou a risibí 14.854 turista di estadia for di Hulanda. Hulanda e merkado for di kual nos ta risibí mas tantu turista, a klousura òktober ku un kresementu di dòbel sifra di 12%. Hulanda ta kontinuá komo e merkado prinsipal; 42% di e total di turista risibí ta prosedente for di e pais aki. Òktober tabata un di e lunanan mas faborabel pa hulandesnan bishitá Kòrsou. E dianan mas popular ta durante e vakashon relashoná ku periodo di hèrfst. E delaster buelo temporal entre Kòrsou i Bruselas a keda ehekutá dia 21 di òktober. Kòrsou a registrá kresementu di 23% turista for di Bèlgika. Un total di 821 turista prosedente di Bèlgika a bishitá Kòrsou na òktober 2018.
For di Estádos Unídos un kresementu di 11% a keda registrá na òktober 2018. Òktober ta konosí tambe komo e luna den kual lokalnan ta biaha pa pasa vakashon na Merka. Saliendo for di e punto di bista aki i tòg registrá kresementu di dòbel sifra for di Estádos Unídos ta algu sigur positivo pa menshoná. E esfuersonan di merkadeo di Kòrsou dor di CTB i su partnernan a sòru pa mas demanda for di Estádos Unídos pa nos pais. Un total di 4.825 turista di estadia for di Estádos Unídos a keda registrá na òktober. Aña pasá e kantidat di turista di estadia prosedente di Estádos Unídos tabata 4.331. Kòrsou a risibí un total di 5.792 turista di estadia na òktober for di Nort Amérika kual ta un kresementu di 11%. Aña pasá e kantidat risibí for di Nort Amérika tabata 5.226.
Tur dos merkado di enfoke den Sur Amérika a presta bon na luna di òktober registrando sifranan dòbel di kresementu. For di Colombia un oumento di 99% a keda registrá pa un total di 2.353 turista di estadia. E kresementu den turista di estadia ta komo resultado di e akshonnan di merkadeo kombiná ku diferente grupo ku nos a risibí di forma konsistente for di e merkado aki. Brazil a registrá kresementu di 22% na òktober 2018. Total nos a risibí 1.118 brasilero. E kresementu eksepshonal for di Brazil ta komo resultado di e kantidat di stul adishonal ku Copa Airlines for di Panama. Total region di Sur Amérika a krese ku 26% no opstante un bahada di 12% for di Venezuela na luna di òktober.
Turismo di estadia yanüari te ku òktober 2018
Total Kòrsou a risibí 345.282 turista di estadia durante e promé 10 lunanan di 2018. Esaki ta un kresementu di 6% kompará ku aña pasá. Durante e promé 10 lunanan di aña 2018 un total di 143.741 turista hulandes a keda risibí. Aña pasá e mesun periodo un total di 129.899 turista hulandes a bishitá nos pais pa un kresementu di 11%. For di Estádos Unídos un kresementu di 17% a keda registrá pa un total di 58.503 turista di estadia di yanüari pa òktober 2018. Na 2017, un total di 49.442 turista di estadia a keda risibí for di Estádos Unídos. Canada a krese ku 5% mas turista pa un total di 16.456 turista di estadia durante e promé 10 lunanan di 2018.
Turismo a produsí un impakto direkto di 935 mion florin pa nos ekonomia lokal durante e promé 10 lunanan di aña 2018. Turistanan prosedente di Europa ta responsabel pa 440 mion florin kual ta 47% di e impakto direkto total ku a keda generá. E impakto direkto for di demas regionnan ta di e siguiente manera: Nort Amérika ku 215 mion, Sur Amérika ku 158 mion i Karibe i otro regionnan 122 mion florin.


text:
Secuestro di botonan y esnan abordo
Ayera den oranan di mainta aparentemente militarnan Venezolano lo a secuestra 4 boto di Aruba y esnan abordo tuma como rehen.
Gasolin barata di Venezuela
Aparentemente e botonan aki cu frequencia lo tabata bay Venezuela, na Cabo San Roman of Puerto Escondido pa cumpra gasolin na un prijs hopi mas barata y lo ta trece Aruba.
25 mil dollar placa di rescate, cu e militarnan venezolano ta exigi
Probablemente nan lo a laga tres hende bay Aruba cu un boto, cu e condicion cu nan lo bin Aruba pa buska placa, pa asina por paga pa rescate di 5 hende y 3 boto cu lo a keda tras, sigur cu lo ta un suma di 25 mil dollar, y cu e condicion cu nan lo trece e placa e mesun atardi mes, sino lo tin chens cu nan lo likida tur 5 persona cu nan lo tin como rehen.
Situacion na Barcadera
Esnan cu a yega Aruba, tabata tin miedo pa duna informacion paso nan no tabata kier pa e caso aki sali na cla. Na yegada nan a bin topa cu varios recherche na Barcadera, ta ser papia cu lo tin menor di edad entre e rehennan. Famianan henter atardi te anochi laat tabata sinta na e pier pabou di Waf di Barcadera, wardando ki ora e botonan di nan sernan keri ta drenta.
Famianan ta hopi precupa
E famianan di esnan cu ta rehen na Venezuela ta hopi precupa pa nan sernan keri, aparentemente tin famianan cu lo a bay na e consulado Venezolano na Aruba, cu peticion pa e consul intermedia pero sin resultado, e militarnan a keda cu nan exigencianan.
Chens cu lo por cuminsa likida e arubianonan
Esnan cu a bin buska e cent tabata hopi precupa paso si nan no bay bek ayera tardi cu e cantidad di dollar cu e militarnan ta pidi, e chens ta grandi cu nan lo por cuminsa likida e arubianonan cu ta rehen.
Gobierno di Aruba
Aparentemente Gobierno no a ricibi un denuncia oficial, pero si ta na altura di loke ta pasando, segun un vocero di gobierno cu e localnan ta sigui bay venezuela tur dia cumpra gasolin, maske nan sa cu e negoshi di gasolin aki, no ta wordo aprecia di parti di gobierno, y ta bisa cu e consecuencianan ta pa nan mesun cuenta.
Gobierno di Reino ta desconseha viaha pa Venezuela
Na varios ocasion Gobierno di Reina a desconseha di viaha pa Venezuela, pa tur cu ta biba den Reino Hulandes pa evita di bay Venezuela, paso e situacion ta hopi peligroso. Asina mes hopi arubiano tur dia ta sigui viaha pa Venezuela.
Supuesto placa di rescate entrega na un socio di e militarnan
Aparentemente e Arubianonan cu a regresa Aruba, pa buska e placa di rescate, lo a entregue na un Venezolano ayera tardi mes, posibelmente asina cu e persona aki a haya e cent den su poder elo a notifica e militarnan cu tabata tin e Arubianonan como rehen y lo laganan den libertad pa asina nan por regresa Aruba, mas liher cu ta posibel.


text:
Amor propio
Entre hubentud ‘pertenece na algo’ semper tabata un lucha. Ki pañanan mi amigonan ta bisti? Mi ta mucho gordo? Mi mester uza makiyahe? Kico ta un topico popular pa papia riba dje? Ki sorto di musica mi mester scucha? Y te hasta con mi ta papia cu otro hende, tabata algo cu tabata un confusion durante hubentud pa añanan largo. Door di Internet y multimedia nos ta hayando ainda mas influencia di afo na e momentonan aki. Hoben ta mira e tendencia cu ta popular na Hapon y moda na America, asina ta e presion pa participa a bira mucho mas grandi.
Door di esaki nos ta mira cu e muchanan ta bira mas insigur di nan propio aparencia. Nan imagen propio ta sufri y esaki ta pone nan sinti infeliz di nan mes. Ora esaki persisti e por hiba nan na diferente forma di depresion. Nan por sigui diferente patronchi di bida cu por hiba nan na malesa manera bulimia y anorexia. Mutilacion di nan mes tambe ta un fenomeno cu sa discuti riba e liña telefonico di Telefon pa Hubentud. E daño fisico na bo mes door di cortamento, por ehempel, a aumenta segun e cifranan di Telefon pa Hubentud durante e ultimo añanan. E problema aki, no solamente na Aruba ta frecuente, pero tin mas y mas informacion di e tipo di comportacion aki rond mundo.
Tur e malesanan aki por hiba na pensamento di suicidio of pa purba haci esaki. Papia tocante bo comportacion ta e prome paso den e bon direccion. Comprende cada caminda cu bo ta aden ta hopi importante pa e situacion. Buscamento di ayudo ta necesario ora depresion tuma over.
Chat Anonimo
Bo privacidad y anonimidad ta sigura ora bo usa nos app
Den Un Click Bo Por Yama 131
Get in touch cu nos rapido
cu un solo click
Email Anonimo
Si e chat no ta disponibel, bo por manda nos un email anonimo
Personalisa bo Avatar
Traha bo mesun Avatar pa match bo personalidad y estilo
Mustra Humor cu un Emoji
Demostra con bo ta sinti uzando un di e emojisnan disponibel
Disponibel Tur Dia 2pm - 6pm
E chat via nos app ta disponibel tur dia na e orario stipula ariba
Contacta Nos
Manda nos un mensahe
Pa mas informacion over di tajernan of informacion bo por jama Telefoon pa Hubentud durante orarionan di oficina
Oranjestad, Aruba


text:
(AP) – No por nenga e impacto cu smartphone y tablet tin riba vehiculonan moderno. Si bo mira den casimente cualkier vehiculo nobo, bo lo haya un touchscreen of te hasta un gran cantidad di botonnan cu tin e meta di mehora e funcion di botonnan mecanico. E bunitesa ta obvio, Un cabina cu e elementonan aki di diseño cu ta mustra clasico y moderno. Sinembargo, tin algun contra cu no semper ta ser considera.
E personanan cu no a yega di experiencia un di e vehiculonan nobo aki te ainda no sa ki pa busca ora di evalua e tecnologia. Cu esaki den mente, expertonan di Edmunds a crea un lista di algun pro y algun contra na e touchscreen cu cierto vehiculonan tin, pa asina yuda cada persona individualmente determina si esaki ta algo di nan interes of no. Anteriormente nos a trece dilanti algun punto caba, y awe nos ta trece algun punto mas.
Mas funcion por keda agrega na e vehiculo
Den temponan recien, ta spera cu un auto nobo su pantaya por haci dobel of tripel e trabao normal. Esaki no solamente mester traha via e fabricante di e vehiculo su programacion sino tambe Apple CarPlay y Android Auto Smartphone su sistemanan integra. Imagina e cantidad di boton necesario pa por ehecuta y haci uso di tur tres sistema.
Di e fabricante su perspectiva, un touchscreen den e auto aki ta yuda e diseñadornan mirando cu nan no mester busca caminda pa agrega mas boton y asina por duna e interior di e vehiculo un estilo mas chic. Un bon ehempel di esaki ta Tesla Model S. Casimente tur funcion den e vehiculo ta den e centro di e touchscreen. Te hasta e funcionnan cu bo no ta spera manera e luznan direccional, windshield su wiper y e luznan ta localisa riba e touchscreen.
Kia EV6 ta otro ehempel notabel. E tin un rij di botonnan cu ta usa pa control di clima pero por completamente cambia na controlnan di volumen pa medio di pres un solo boton. E problema ta cu si bo kier ahusta bo temperatura, y bo ta riba e funcion incorecto, bo ta subi volumen na luga di esaki.
Punto central di fayo
E ta un gran bentaha pa tin mas funcion den un vehiculo moderno, sinembargo e problema di pone tur di esaki den un solo luga ta cu si e pantaya paga, bo no tin acceso na ningun di e funcionnan aki. Esaki a pasa na Edmund su editornan den varios ocasion mirando cu e programacion no ta completamente desaroya.
Mas unico
Mirando cu e botonnan virtual den e vehiculo no ta fisicamente den un luga, esaki ta habri porta pa haci bo pantaya mas unico. Riba e Tesla Model 3, por ehempel, e chauffeur por cambia e posicion di e botonnan di acuerdo na nan preferencia. Di manera similar, den 2022 Lucid Air, e chauffeur por crea diferente perfil unda cu nan por warda nan preferencia pa cu e stuurwiel, nan asiento y volumen, di manera cu cada chauffeur por cambia na su ahustenan preferi rapidamente.
Tur hende tin un preferencia pa cu e manera con nan ta interactua cu nan vehiculo y con nan ta haci uso di su tecnologia. Ora bo ta na un agencia di auto of bo ta cumprando un auto, specialmente ora cu e ta un di e vehiculonan moderno cu tecnologianan avansa, sigura cu bo lo verifica si e manera cu e pantaya ta funciona ta bon pa bo persona. Si bo no ta un fanatico di e tecnologianan aki den bo auto, en especifico e touchscreen, considera marcanan manera BMW, Genesis, Mercedes-Benz of Mazda, mirando cu nan tur te ainda ta haci uso di e botonnan fisico den nan vehiculonan.


text:
Lotto pa Deporte no kier contribui mas cu deporte, segun Minister Dangui Oduber. E ta sigui splica cu no ta husto cu asina hopi entrada ta wordo genera y gran mayoria di e placa ta bay Canada.
Canada ta un pais economicamente hopi stabiel. Nan facilidadnan deportivo ta “state of the art”, compara cu Aruba, cual ta hopi lamentabel cu tin un grupo Arubiano cu ta forma parti di e directiva.
Gobierno ta bogando pa deporte haya mas placa, pa deporte haya su fair share. Na final di dia, mas entrada haya, mas por inverti no solamente den infrastructura, pero den desaroyo di nos propio deportistanan tambe, cual ta hopi importante pa nan futuro desaroyo como persona. Esaki Minister encarga cu Deporte Dangui Oduber ta splica den un declaracion.
Fundacion nobo
Tin un cambio di ley a tuma luga den Parlamento. E reunion publico no a wordo yama ainda pa vota riba dje, pero ta keda na e minister su pensamento. E mandatario ta haya cu mester bin competencia pa Fundacion Lotto pa Deporte. Ya caba nan a adverti gobierno cu si Gobierno sigui cu e plannan cu tin deseo di haci, esta cambia ley pa bin competencia, Fundacion Lotto pa Deporte a laga sa cu nan lo haci un claim miyonario contra pais Aruba.
Segun nan pensamento, nan tin exclusividad riba benta di Lotto na Aruba, cual esey no ta e caso. Na momento cu e organo di mas halto di un pais, esta Parlamento di Aruba dicidi pa cambia un ley, logicamente nan ta liber pa bay busca e caminda di Corte pa cuminsa un proceso pa impedi esey.
E minister ta pensa cu ta dificil cu nan por haya rason, pasobra ta e organo mas halto di Aruba ta dicidi pa cambia un ley, pa habri e mercado, pa bin competencia, cu ta sano. Na e momento aki nan kier tin monopolio. Awo si tin monopolio y ta contribui manera debe ser na deporte, ta un otro cuenta.
Pero no por tin monopolio y tur facilidad deportivo na Aruba ta den un super mal estado. “Nos stadionnan ta wordo desaproba. Federacionnan deportivo, tur ta pidi mas placa. Dado momento Gobierno a tuma e decision pa encamina e proceso pa cuminsa explora e posibilidad, cambia ley y cuminsa cu un fundacion nobo pa finalmente bin un competencia. E ley ta na Parlamento. E minister ta spera cu e por wordo trata dentro di algun siman, pa asina en todo caso e cambio di ley por tuma luga, cu Lotto pa Deporte no tin e exclusividad mas, sino bin cu competencia, pa asina ey nos comunidad tin e escogencia. Sea bo ta cumpra bo Lotto cerca Fundacion Lotto pa Deporte, caminda 80% di entrada ta bay pa e grupo Canades cu ta doño di Fundacion Lotto pa Deporte, of bo ta cumpra Lotto cerca e fundacion nobo y 100% di e entradanan aki ta bay bek den deporte manera e mester ta.”


text:
A hòrta skuter
Riba djadumingu 21 di novèmber a drenta keho di ladronisia di un skuter kolo shinishi ku pretu di marka Kymco, modèl Agility, numerá MF-226. E skuter tabata stashoná ku lòk di stür den kura di un kas situá na Kaya Benue. Entre djasabra 20 di novèmber i djadumingu 21 di novèmber, deskonosínan abai ku e skuter i tambe dos tayer di baiskel ku tabata den balkon. Ta investigando e kaso.
Vários aksidente ku skuter
Alrededor di 2.30 or di mardugá riba djadumingu 21 di novèmber, sentral di polis a risibí notifikashon ku un persona mester a kai for di skuter na Seru Largu. Na yegada a resultá ku e shofùr i pasahero a kai dor ku nana kore dal den un buraku den kaminda. Ambulans a transportáámbos pa hospital pa tratamentu médiko.
Riba djaweps 19 di novèmber, tambe un aksidente ku un skuter a tuma lugá riba Kaminda Gurubu. Pa motibu deskonosí e shofùr di e skuter a kai. Ambulans a transporte pa hospital pa kòntròl i tratamentu médiko.
Alrededor di 7.15 or di anochi riba djárason 17 di novèmber, un aksidente ku un skuter a tuma lugá riba Kaya Internashonal. Pa motibu deskonosí eshofùr i kai i ambulans a hib’ehospital pa tratamentu di su heridanan. A bai ku su skuter warda di polis pa te ora ku e ta sinti mihó , e bin busk’e.
Outo na kandela
Riba djaweps 19 di novèmber sentral di polis a risibí notifikashon ku tabatin un outo na kandela na Kaya Corantijn. Na yegada di patruya ya brantwer tabata atendiendo ku trabounan di paga e kandela. A resultá ku tabata un outo bieu tabata na kandela. Kousa di e kandela no ta konosí. No tabatin niun herido.
Ladronisia na sitio di sambuyá
Riba djárason 17 di novèmber a drenta keho di ladronisia na e sitio di sambuyá ‘Tailor Made’ , den besindario di Brasil, pega ku e almasenahe di krudo. Miéntras e doñonan tabata sambuyá, deskonosínan a bai ku un oloshi di sambuyá kolo pretu di marka ‘Suunto’ i un pòtmòni ku sènkèsh komo kontenido for di den nan outo. E outo no tabata na lòk. Ta investigando e kaso.
A plama aglomerashon di hende dilanti di un establesimentu di hórèka
Riba djárason 17 di novèmber, alrededor di 12.15 or di mardugá, sentral di polis a risibí notifikashon ku aglomerashon tabata tumando lugá dilanti di un establesimentu di hórèka situá na Kaya Boneiru. Na yegada di patruya enbèrdat por a nota un grupo grandi di hende pafó di establesimentu ku si tabata será kaba. E agentenan a hasi un supliká na esnan presente pa bandoná e sitio, ku kua mesora tur hende a kumpli.


text:
Blenchi por ta e para di mas chikitu, pero tambe esun di mas fasinante. Su nòmber ta bini di e vibrashon di su alanan ora e ta bula òf zueif den laira. E vibrashon di su alanan ta hopi efektivo. Manera e ta krea un masashi interno ku ta restorá salú i balansa. E ta rekordá nos pa buska alegrίa den loke nos ta hasi i pa kant,é abiertamente.
E tin e abilidat pa move su alanan den e patronchi di figura 8, e símbolo pa infinito i ta konektá ku pasado i presente.
Nan ta siña bo kon ta usa flornan pa sanashon. Kon ta saka e esensia di bida for di e flornan i krea bo mes remedi i gana kurasonnan den amor.
Nan ta bula hopi duru den tur direkshon,nan ta hopi ábil, nan no tin miedu. Nan ta e úniko para ku por bula den direkshon patras, esei ta reflehá e abilidat pa eksplorá pasado pa saka e nèktar di alegria.
Nan ta fervientemente independiente, gran arkitekto i nan ta sίmbolo di logra loke ta parse imposibel. E ta siña bo pa buska e milager di un bida yen alegria for di bo propio sirkunstanshanan di bida.


text:
Geologia
Geologia (for di e palabranan griego Yῆ, gê, "mundu" i λόYoς, logos, "studio") ta e siencia i estudio di e mundu solido anto e prosesonan dor di kua e la formá i kambia. Geologia ta provee evidensia primario pa plàten tecktoniek, e historia di bida i evolushon, anto klimanan pasado. Den tempunan moderno, geologia ta importante pa eksplorashon pa mineralnan i hidrokarbon, anto hopi importante pa voorspel peligronan natural, ta hunga un rol esensial den ingenieria geotekniko, anto ta un disiplina akademiko mayor.


text:
Coordinador di Fundacion Cas Maria, Lisette Does, ta elabora riba e malesa dementia y ken tur por sufri di e malesa aki. Na Aruba un cifra dificil mirando cu no tur ora hende ta controla na dokter.
Na centro di memoria tin persona cu 50 aña di edad cu ta constata na Aruba cu dementia. Sinembargo e ta bisa cu por tin mas di esnan cu ta hoben di edad pero no ta bay ‘meld aan pa haci un test’ of famia ta keda bisa cu e familiar ta cansa di mente.
E ta splica cu tin hopi den e factor den cultura Arubiano, unda e ta kere cu no ta facil di cu un yiu ta bisa nan mama of tata pa hiba nan dokter pa control. Pa motibo cu tin miedo cu topa cu realidad.
Sinembargo ta miho topa cu e realidad lihe, unda cu e pashent por acepta y biba miho cune. Nan por tin conocemento di cosnan prome cu e malesa yega asina leu. Tin mas di 50 dementia. Tambe ta existi dementia frontal, cu pa Does no tabata conoci pero un pashent tabata tin’e.
Un di e problema mas grandi cu tin, ta cu no tin suficiente espacio pa hende cu dementia atende. Does ta splica cu tin un lista di espera. Sinembargo esey ta crea un problema pa motibo cu nan tin cu warda, anto ora un persona di e grupo fayece, e ora e pashent cu a keda warda ya e malesa ta mucho avansa.
E bedoeling di e fundacion ta pa e cada cliente sinti nan mes na cas. Unda nan tin e libertad pa socialisa entre nan mes. Cada persona tin diferente sorto di dementia pero ‘toch entre nan mes bo no ta ripara pasobra nan ta costuma cu otro’.
Pa henter e dia nan tin actividad cu e begeleider ta zorg pa siman nan tin un programa hinca den otro pa asina presenta na cliente y nan por participa. Does ta splica cu ta importante pa tin movecion di curpa manera gymnastiek pa mantene e curpa intacto y den bon condicion.
Nan ta bin cu activdad pa keda purba di train e celebro. “Nos no por kita e dementia pero nos por keda haci ehercisio pa nan recorda constante of purba siña cosnan ainda pa nan por tin bida mas placentero”, Does ta expresa.


text:
Algun pais di Latinoamerica ta mustrando hopi afecta pa medio di pandemia. Ministerio di salud na Brasil ta recomenda pa pospone e embaraso pa motibo di aumento di caso pa covid-19. E secretario di atencion primario di salud di ministerio di Brasil, Raphael Camara a recomenda esaki pa asina nan por tin un parto mas trankil. Sin embargo esaki no lo bay pa esnan cu tin 42, 42 aña di edad perso esnan cu ta mas hoben por warda un poco mas.
Pa Ecuador, e variante identifica na Inglatera ta predominante na Quito, cu hasta e 80% di casonan analisa na algun hospital, mientras cu e variante identifica na Brasil ya caba ta na e provincia di Loja. Den ambos caso, e dos variante ta transmiti di manera comuntario segun insituto di salid ta informa.
Cinco ciudad di Colombia, Bogota, Medellin, Cali, Baranquilla y Santa Marta a bolbe impone medida di restriccion pa combati aumento di casonan di covid-19. Cali a infora un cifra di ocupacion den ICU di 91.5%, Medellin un 97% y Bogota un 77%.
President di Guatemala, Alejandro Giammattei a anuncia cu di diabierna te cu 30 april lo tin medida nobo pa lucha contra covid-19. Medida ta inclui limitacion di reunion, manifestacion y espectaculo na aire liber. E prohibicion di consumo di bebida alcoholico na establecimento comercial y limitacion di ingreso di stranhero cu ta haci den ultimo 14 dia na Brasil, Inglatera, Zuid Africa y Irlandia.
Segun dato di Universidad di Oxford, cu casi 40%, Chile tin un di cifra mas halto di vacunacion di mundo. Sin embargo, den ultimo 10 dia, e pais a registra records di casonan nobo for di comienso di pandemia. CNN a informa cu anteriormente un flexibilisacion di restriccion di vakantie di fin di aña.
Un impulso pa habri scol y tienda minorista, combina cu un cifra di eficacia inferior necesario di vacuna Sinovac ampliamente usa. Nan a contribui na condicion cu lo permiti pa virus propaga lihe na Chile.
Na Buenos Aires, Argentina, lo tin les presencial despues di cu e camara di apelacion a faya na fabor di un recurso presenta pa mayornan, studiante y docente. Gobierno nacional a firma un decreto su lo suspende actividad pa 15 dia pa asina preveni contagio di covid-19 y establece cu actividad educativo mester realisa di forma virtual te cu 30 april.
Di un otro banda, Francia lo pone restriccion pa viahero di Argentina y Chile pa miedo di variante di covid-19. Cualkier persona cu yega Francia for di Argentina, Chile y Zuid Africa lo mester haci test y ta den cuarentena durante 10 dia.
Universidad di Mexico y Merca lo firma un acuerdo pa realisa test di vacuna contra e covid-19, segun gobierno mexicano lo ta 85% mas barata cu esnan cu ta disponibel awendia.


text:
ORANJESTAD,Aruba
Prome Minister di Aruba a anuncia toque de queda entrante di 9 or di anochi. Esaki a keda debi cu e mandatario ta kere cu di e manera aki por laga comunidad para keto un rato y keda den cas pa no wordo contagia cu e virus di COVID-19. Sinembargo awe den conferencia di prensa a anuncia tres caso mas cu a bin aserca y tur ta hende local, nan a bin di exterior y no ta mantene nan mes na e regla pa keda na cas y consecuencia di esaki ta cu e virus por core hopi lihe den comunidad. Pesey mes pa preveni prome minister a anuncia e Toque de queda, sinembargo tin yen movecion riba caya ainda.


text:
Detenshon di un sospechoso.
WILLEMSTAD, Curacao — Djasabra mardugá alrededor di 03.50’or, Sentral di Polis a dirigí un unidat pa un Bar den Buena Vista na unda lo tabatin un bringamentu formal. Na su yegada, e unidat polisial a bin topa ku un hòmber ku su pòls probablemente fraktura. Ambulans a presentá na e sitio i a transportá e víktima pa poli. Na e sitio a detené e sospechoso G.A.T. nase na Kòrsou di 49 aña di edat en konekshon ku maltrato i destrukshon. A presentá e sospechoso dilanti di un fiskal ouksiliar ku a ordená su enkarselamentu pendiente di mas investigashon.
###
Detenshon di un trahadó
WILLEMSTAD, Curacao — Djasabra mardugá 16 di mei alrededor di 04.40’or, Sentral di Polis a dirigí un unidat di Otrabanda pa un Beach na Vaersenbaai, kaminda e personal di seguridat a gara un trahadó ku diferente bòter di bebida hòrtá. Na yegada, e unidat a bin topa e trahadó, e hòmber J.G.P. nase na Kòrsou di 32 aña di edat, ku diferente bòter di bebida den su outo. El a keda detené i presentá dilanti di un fiskal ouksiliar, ku a ordená su enkarselamentu pendiente di mas investigashon.
###
Entrada hudisial.
WILLEMSTAD, Curacao — Djabièrnè anochi dia 15 di mei, e Tim di mantenshon di òrdu general, a tene un entrada hudisial na un kas den Kaya Paul de Lima. Na e kas en kestion a bin enkontrá diferente paki di droga skondé den un radio. Ta trata aki di kokaina, mariwana i hash. Tambe a konfiská un kantidat di plaka kèsh. Pafó di e kas den un palu, polis a bin topa diferente paki di mariwana kla pa benta. A detené dos hòmber i un muhé, ku a keda enkarselá, despues ku a presentá nan dilanti di un fiskal ouksiliar. Investigashon den e kaso aki ta kontinuá.


text:
Recherchenan activo di Cuerpo Policial tabata riba caya y a haci detencion di un conoci di husticia J.Croes esaki ta relaciona cu caso di menasa serio cu a tuma luga contra di un personan cu a haci denuncia na autoridad. Pariba di brug a logra detene e sospechoso aki pa recherchenan cu ayudo di mas patruya. El a keda transporta pa warda di Polis y eynan interoga dilanti un sub fiscal.
Clouds: {{current_weather.clouds}}%
Wind ({{current_weather.wind.deg}}): {{current_weather.wind.speed}}{{units_wind}}


text:
Feddison no ta logra pasa pa final
Ta haja un caida duro te cu e mester a bai hospital
Feddison no ta logra pasa pa e final di BMX na Lima
Den e semi final Feddison a start bon pero competencia ta duro Feddison a logra di sali na di 6 lugar den e prome heat di e semi final. Den e di 2 heat Feddison a sali na di 7 lugar y den e ultimo heat Feddison ta cay den e ultimo bocht y asina ta sali na di 7 lugar. Di e manera aki Feddison no ta logra avansa pa e final aki na Lima.
Mester bisa tambe cu Feddison su caida tawata un duro caminda cu su helm a kibra y mester a bai hospital pa un check medico pa wak si tur cos ta ok.
Nos ta desea Feddison tur cos bon.


text:
ORANJESTAD, Aruba
Choco Glam ta e regalo pa bo ser stima e temporada aki. Dia di San Valentino ta asercando, un fecha cu na Aruba ta celebra grandemente.
San Valentin no ta solamente un dia pa pareha, pero e ta un dia pa celebra amor y amistad. P’esey Choco Glam, cu ta un compania 100% Arubiano tin regalo den tur forma di chuculati.
Pa e ocasion special aki nan ta presenta diferente tipo di chuculati, scur y blanco, den diseñonan chikito hinca den “bars” cu strik rond di dje. Un bunita regalo pa un persona cu ta traha den oficina. E ta pone riba su mesa y por disfruta di dje riba San Valentine Day.
Ademas di esaki, nan tin chuculati den forma di fruta (tamaño chikito) y cubri pa un color special. Por ehempel un strawberry di chuculati color cora. E sabor ta garantisa di ta na agrado.
E chuculati Choco Glam ta un bunita regalo pa esnan vegan. E no tin lechi ni sucu den dje. Pues specialmente pa Diabeticonan y deportistanan. E ta un chuculati natural y no ta afecta salud, mirando su contenido.
Un di e bunita regalonan cu nan tin special pa e temporada aki ta un bouquet di flor, pero di chuculati. Den pasado cu a presenta e regalo aki, el a cay masha na agrado di e clientenan.
E chuculatinan ta produci cu diferente sabor y produci aki na Aruba. Ta garantisa cu e ta 100% natural. Nan sabor ta unico y ta un treat special pa cada ocasion of como un regalo, ya cu nan ta glamorosamente decora pa duna un toke special.
Nan sede ta situa na Boegoeroei y nan ta habri pa ricibi publico di dialuna pa diabierna di 1 or pa 8 or y diasabra di 1 or te cu 9 or.


text:
E Departamento di Maneho tin e enkargo pa desaroyá maneho na nivel stratégiko p’e Ministerio di Maneho di Gobernashon, Planifikashon i Servisio Públiko (GPS). Banda di esei, e Departamento di Maneho tin e enkargo pa konvertí e maneho stratégiko den maneho táktiko. Naturalmente esaki mester ta di akuerdo ku e programa di gobernashon di Konseho di Minister.
Tambe e Departamento di Maneho ta asistí e departamentonan ehekutivo di e ministerio. E asistensia ta spesialmente den e parti di desaroyá i ehekutá maneho operashonal. Den esaki garantisá kalidat den ehekushon ta esensial. E áreanan di trabou di e Departamento di Maneho di GPS ta:
Departamento di Maneho Ministerio GPS
Beleidsorganisatie Ministerie BPD
WTC Curaçao-Unit IBC II/ III/ IV Verdieping 4
Piscadera Bay z/n
Tel: (+599 9) 839-2271


text:
Den Haag- Na Hulanda Minister Hugo de Jonge di Salubridat Públiko, bienestar i deporte ta bisa ku e ta pro e idea ku doñonan di trabou tambe kuminsá pasa empleado tèst di Covid, aunke sea ku nan no tin niun síntoma.
Gobièrnu di Hulanda ke sostené empresanan pa hasi esaki posibel. E idea pa tèst empleado di forma preventivo, ta spesialmente pa empresa ku no por laga e empleadonan traha na kas.
Segun minster de Jonge a bisa, e situashon idealo lo ta ku hende por tèst na kas, promé ku nan sali bai traha. Di e forma aki por prevení ku hende ku ta kontagiá kaba sali for di nan kas pa pega otro hende.
Traha na kas
Por lo pronto na Hulanda ke sigui stimulá pa hende sigui traha na kas mas tantu posibel.
- Pakusnan por habri te mas lat promé ku dianan di fiesta
- Diputado den Heyer tabata tin su lastu di di trabou
- Fundashon Klave a duna informashon tokante karnaval 2023
- Delegashon Konseho Insular Saba a papia ku gerensia di Banko Maduro tokante problemanan bankario
- Ministernan Hulandes ta bini e islanan pa pidi despensa pa e pasado di sklabitut


text:
Diana Lebacs a bai laga nos. Sí despues di su morto a sali dos buki bunita di dje, un pa mucha i un pa hende grandi.
E aña aki nos mester a tuma despedida di e gran eskritor kurasoleño Diana Lebacs. E tabata eskritor, dosente, aktris i traduktor. Serka su promé bukinan e mes tabata pinta e ilustrashonnan. El a fayesé na edat di 74 aña.
Lebacs a skibi 45 buki, berdaderamente pa kada grupo di edat. Dos bia el a haña premio. Na 1976 (komo úniko eskritor no oropeo) el a haña e premio hulandes pa buki di mucha Zilveren Griffel (ref di plata) pa su buki pa hóben ‘Nancho van Bonaire’ i na 2003 el a risibí e ‘Cultuurprijs van Prins Bernhard Cultuurfonds Nederlandse Antillen en Aruba voor Jeugdliteratuur’ (Premio di Kultura di Fondo di Kultura Prens Bernhard di Antia Hulandes i Aruba pa literatura pa hóben).
Lebacs a muri bai laga dos buki kompletamente nobo pa nos, ku e mes no a tene mas. Un novela ‘Dame van de Avond en het Berouw van Benaro’ (Dama di Anochi i e Kontrishon di Benaro) publiká pa kas di publikashon Knipscheer i e promé buki di prenchi karibense na kuater idioma pa mucha, ‘Pasenshi’, tokante e porko Pasenshi.
Diana su último deseo tabata pa publiká Pasenshi i partié bou di hubentut. Maria van Veen i Laurindo Andrea ku ta presidente di e Fundashon Edukashon pa Mucha Kòrsou, a primintié solemnemente ku esaki lo sosodé. Pa medio di donashon nan a kolektá dies mil euro i nan por a manda pakete di 25 buki pa tur skol di enseñansa primario, skol pa enseñansa spesial i biblioteka. I e ora ei ainda a sobra sèn pa fin di òktober lansa e buki ku un fiesta di mucha espektakular.
E buki ta trata di pasenshi, Andrea ta bisa. E mésun pasenshi ku Lebacs mester a tene, ora el a haña sa ku e ta bai muri. E pasenshi pa laga bai, delegá i entregá, e ta bisa.
Último mensahe di Lebacs pa Kòrsou?
Serka ‘Dama di Anochi i e Kontrishon di Benaro’ e inklinashon pa buska Lebacs su último mensahe pa Kòrsou i mundu naturalmente ta grandi. E relato ta ta trata entre otro di un dòbel di promé minister. Ku e dòbel aki a hasi un eksperimento ku a lag’é bira un ‘Personalidat Super Positivo’. I e dòbel aki den sekreto ta tuma e lugá di e berdadero promé minister i di repente tur kos na e isla ta bai mihó.
E berdadero promé minister temporariamente ta bai e isla yamá Turtuga. Ei e ta haña kontrishon i ta bisa e persona prinsipal ku e lo no bolbe mas pa e isla. E sa ku semper e ta skohe pa kos malu. I e ta puntra: “Bo sa kiko lo pone Kòrsou bira salú atrobe? Ora malhechor manera ami komprondé nos mes asina bon ku di nos mes boluntat nos ta laga nos isla na pas i bai. Ora nos stòp di sabotiá bienestar di Kòrsou i di Yu di Kòrsou.”
E ora ei segun e Kòrsou atrobe lo ta un isla di sanashon i kurashon. Ta kiko Lebacs ke bisa: Kada sapatu tin su pia??


text:
Oranjestad-Durante e programa semanal di fraccion di MEP den Parlamento ‘Aruba merece mihor’ por a nota cu lider di MEP tabata bastante firme y na final a hasi un yamado na concuidadanonan cu awor ta e tempo pa cada cuidadano lanta y vocifera su desgusto contra e gobierno aki.
“Ta abo so por para e abuso aki, ta abo mester lanta para awor pa defende interes di bo yiunan y nan yiunan. Nos 7 den oposicion so, no por mas. A yega e momento cu abo tambe tin cu mustra cu bo ta stima nos pais, y cu bo kier bienestar pa bo yiunan y nan yiunan. Ta momento pa abo demostra cu bo amor pa bo patria, cu bo amor pa bo famia ta mucho mas grandi cu cualquier temor cu bo por tin di Mike Eman of su hendenan. Ta basta, pasobra Aruba merece mihor, pasobra abo merece mucho mihor”, lider di MEP a bisa.
“Den nomber di pueblo di Aruba nos partido MEP ta bai organisa un manifestacion masal, y abo tambe mester t’ey! Ta momento pa nos tur uni y bisa e gobierno aki pa nan baha awor, prome cu nan caba di sink nos pais. Cuminsa prepara di awor caba, papia cu bo bisinja, bo famia, papia cu bo yiunan cu bo nietonan y splica nan con importante e accion aki ta. Ta solamente si nos uni nos por demostra cu realmente e pais aki merece mihor”.
Lider di partido di MEP a laga sa cu nan ta trahando riba e preparacionnan, lo pidi e permiso y haya un fecha confirma, y mester hasi henter pueblo conciente di e importante di e manifestacion. E no ta referi aki na e manifestacion di Grupo di 7 planea pa otro siman, sino un otro manifestacion riba un fecha mas despues, pendiente aprobacion di e fecha. E programa ta ripiti diahuebs 9.10 p.m. na Canal 22.


text:
Salo, Salud
door di Magaly Tobel
Salo ta importante pa motiva e cantidad di impulso di nervio, cu ta duna señal for di bo celebro pa por ehempel duna e musculonan e tarea pa hisa bo brasa, y hala cera e musculonan. Banda di esey, salo ta importante pa balansa e vocht den bo curpa y ta hunga un rol pa regula e presion di sanger.
Señal importante si bo tin salo di mas of di menos
Salo y awa ta hopi importante pa un curpa fuerte y sano. Hopi hende ta pensa cu ta bon pa elimina salo mas tanto cu ta posibel. Pero e berdad ta cu bo mester di salo pa bo ta salud, pero e mester ta den un cantidad balansa.
1. Bo ta wanta vocht
Bo ta sinti bo curpa manera hincha? Bo renchi dede ta preta na bo dede? Bo no a subi di peso? E chens ta grandi cu bo ta wanta vocht den bo cupra. Y esaki mayoria biaha tin di haber cu e cantidad di salo cu bo curpa ta tuma. Bebe suficiente awa ta yuda balansa e cantidad di salo den bo curpa.
2. Bo ta haya hopi sed
Bo ta sinti manera ta papel bo ta come? Salo ta trek awa den bo curpa. Bo ta sinti sed, boca seco esey por ta un di e señalnan cu bo tin basta salo den bo curpa.
3. Bo tin cu orina varios biaha
Bebe hopi awa no ta e unico motibo cu bo ta orina varios biaha. Si bo tin hopi salo den bo curpa tambe por duna e efecto ey. Bo rioñan nan ta trahando overtime pa elimina e salo dimas, pesey bo ta orina mas cu normal. Bo orina ta mustra mas scur.
4. E gana di come cuminda no saludabel
Si bo ta come salo dimas por ta asina cu bo ta perde interes den cuminda saludabel. Bo no ta haya cuminda no procesa dushi of hasta cu e cuminda tin smak bo ta haya falta di e extra salo. Ora bo custuma asina hopi cu hopi salo bo ta cuminsa prefera cuminda nan conserva cu salo.
5. Dolor di cabez
Bo ta haya molester di batimento di cabez? E por ta posibel door di comemento di salo dimas. For di un sondeo (https://bmjopen.bmj.com/ content/4/12/e006671.full) a resulta cu adultonan cu a come 3.5 gram di salo pa dia, casi un tercera parti tabata tin mas dolor di cabez compara cu esnan cu a come 1.5 gram di salo pa dia.
6. Calamber
Si bo ta haci deporte y bo ta fanatico di come salo bo ta reconoce e situacion cu bo muscolanan ta coy calamber. Salo cu Calcio ta responsabel pa e contracion di e musculonan, y Kalium ta laga e musculonan relaha. Si e balans entre Kalium cu salo no ta bon, durante y despues di haci deporte bo por haya molester mas lihe di ‘spierverzuring’.
7. Bo ta bruha
Salo di mas por ocaciona deshydratacion, y esaki por influencia bo capacidad di pensa cla na un manera negativo.
8. Presion halto di sanger
Bo presion di sanger por subi door di tin salo dimas. Si bo ta sufri di presion halto lo no ta noticia nobo cu bo tin cu baha man cu uzo di salo. Presion halto den sanger pa un largo tempo no trata por ocaciona malesa nan di curason, ader, stroke of daño na riñon.
Cuanto salo ta bon?
E reglanan general ta conta pa adulto no mas cu 2.4 gram pa dia, esey ta mas of menos 6 gram of 1 theelep di salo cu nos ta uza den cuminda. Mayoria salo ta scondi den cuminda procesa (den bleki of paki), den saus y den spice. No ta asina importante pa sinta fiha si bo ta reconoce mas of menos un di e 8 puntonan menciona, e solucion pa tur e puntonan ta practica mesun cos, reduci e uzo di salo y bebe mas awa.


text:
Ayera diasabra anochi pa 8:05 e parada di flambeu cuminsa .
Cuerpo Policial conhuntamente cu SMAC y Minister Xiomara Ruiz- Maduro a sende e flambeu pa asina haci e inicio di e temporada di carnaval 66.
Cuerpo Policial tabata tin 125 polis riba pia . Esaki consistiendo di e parti uniforma , recherche , ME, AE, administrativo y tambe CEA.
Pa 00:45 e cabez di e parada a jega ex DOW y pa 2:33 e ultimo grupo a jega e final.
Por bisa cu e aña aki e detencionnan a baha . Total tabata tin 5 detencion.
Ta trata di buracheria , bringamento y tambe droga .
Aña pasa e parada di flambeu por a conta cu 11 detencion.
Cuerpo Policial ta contento cu e resultado .
Cuerpo Policial ta informa: Menos detencion durante e parada di Flambeu
Ayera diasabra anochi pa 8:05 e parada di flambeu cuminsa .


text:
Despues cu a yega na acuerdonan acceptabel y transparente entre Aruba y Venezuela a logra habri frontera pa fruta, berdura, pisca y despues tambe pa carga seco. E “Commissie Grensopening Venezuela” a sigui reuni riba diferente punto, pero tambe comunicacion a continua entre Aruba y Venezuela pa loke ta trata “plezier vaartuigen” (yatenan di placer).
Diahuebs den oranan di atardi Directie Scheepvaart y Departamento di Aduana Aruba a reuni cu Gobernador di Falcon, Secretario di exploracion y Director di Puertos di Falcon pa yega na acuerdonan factibel. Esaki en conexion cu 19 boto (Yate) cu ta bayendo Venezuela diabierna mainta 6 or pa e celebracion di La Virgen del Valle y lo bolbe Aruba bek diadomingo atardi.
Di parti di Gobernador di Falcon Aruba a haya e confirmacion cu lo “klaar in” y “klaar uit” tur boto cu ta yega pa e evento ” debidamente.
Departamento di Aduana Aruba den nomber di e “Commissie Grensopening Venezuela” por anuncia cu desde awor ta posibel pa yatenan di placer sali for di Aruba rumbo pa Venezuela.
“Commissie Grensopening Venezuela” ta recorda tur persona cu ta saliendo cu “plezier vaartuig” for di Aruba rumbo pa Venezuela pa tene bon cuenta cu lo siguiente:
- Mester Cumpli cu tur regla di seguridad conforme ley di scheepvaart.
- Mester “klaar uit” na Barcadera manera ta prescribi pa ley.
- Na momento cu yega Venezuela mester “klaar in” segun leynan di autoridad Venezolano.
- Ora dicidi di bin Aruba bek mester “klaar uit” debidamente na autoridadnan Venezolano.
- Mester “klaar in” na Aruba na tur e autoridadnan concerni manera ley ta prescribi mustrando tur papel legal cu a haya for di autoridadnan Venezolano y conforme proceduranan cu ta valido caba pa embarcacionnan cu ta biniendo Aruba for di Venezuela.
Departamento di Aduana Aruba den nomber di “Commissie Grensopening Venezuela” pues ta spera cu tur persona cu ta bayendo Venezuela cu yatenan “plezier vaartuigen” mantene nan mes na e reglanan menciona.


text:
KRALNDIJK – Djasabra anochi a tuma lugá un aktividat relashoná ku temporada di fin di aña organisá pa Radio Live 99.9 FM. “A Night to Celebrate” tabata nòmber di e fiesta ku tabata na Courtyard By Marriott Bonaire Dive Resort. Promé kantante e anochi tabata Capella Chirino.
El a kanta diferente kantika i sigur un simpel ranchera a pone e hendenan reakshoná, ekspresá nan pashon pa ranchera e anochi. Promé bia Capella a presentá riba esenario komo solista. Sigur kada kantika a impreshoná tur presente e anochi. Un tremendo kantante Boneriano, kende a menshoná e anochi ku el a regresá Boneiru, su isla stima pa e sigui kanta pa e pueblo.
Despues di presentashon di Capella, Gilberto “Beto” Martis,
otro kantante Boneriano ku no mester di introdukshon. Despues di kada kantika e tremendo aplouso a bisa tur kos. E dos kantantenan di bario Antriol “Capella” i “Beto” a kanta huntu e kantika Aleluya. Tremendo kombinashon di stèm, i tur hende a gosa un mundu di nan presentashon den sala na e hotèl. A sera e promé parti di e show ku e kantante Melania van Der Veen di Kòrsou, ku tabata special pa e okashon na Boneiru. El a presentá manera kustumber i públiko a biba ku kantikanan.


text:
ORANJESTAD,Aruba
Despues di e renion publico di Parlamento caminda a trata presupuesto 2020, miembro di fraccion di AVP, sr Arthur Dowers a mustra cu nan fraccion a duna tur cooperacion pa e reunion por a cana den un forma organisa y ordena.
“Mas cu tur cos, nos a coopera tambe pa desvia di reglamentonan di ordo pa di e forma aki den un situacion caminda cu berdaderamente nos tin hopi hende den comunidad den un situacion dificil, cu e presupuesto aki por pasa pa asina garantisa entrada pa cierto hendenan.
Lamentablemente nos a bin constata cu gobierno a bin tuma bastante leve e situacion aki den e sentido cu berdad tin un situacion di crisis pero bo no por pone reglanan basico di democracia un banda.
Un di e puntonan hopi importante den nos constitucion ta cu ora gobierno ta pasa un ley asina, e tin cu manda esaki pa Raad van Advies y tur otro ley di embergadura grandi y loke a pasa den e reunion di diamars, tabata un nota di cambio masha grandi mes y gobierno no a duna un splicacion amplio di tur loke nan a tene cuenta cune pa loke ta reduccion di su gastonan.
Nos a wordo pidi pa sostene un ley caminda no tin indicacion cu gobierno ta bay atende seriamente cu reduccion di su gastonan y banda di esey gobierno ta pidi, sin duna un splicacion completo, di ta bay busca 1.3 biyon pa fia y cual ta un cos cu nos a bisa cu no ta algo pa haci den un solo biaha.
Nos a haya hopi reaccion y preocupacion tambe for di pueblo caminda ta ser mustra cu Xiomara Ruiz Maduro como Minister di Finansa no tin mucho conocemento di e materia aki y ta su conseheronan ta pone tur cos riba papel pa su persona, caminda tog a keda constata cu e Minister aki a yega di presta mas placa cu tabatin mester.
Mirando e seriedad di e situacion actual hopi ta kere cu no por permiti Minister Ruiz Maduro comete mas blunder y pa e motibo aki tambe e deseo sigur sigur cu ta biba tanto den pueblo como den fraccion di AVP, pa den un forma mas den fase y no den un solo tiro, busca un suma di 1.3 biyon florin.
Sinembargo gobierno logicamente ta sigui su caminda y esey a pone tambe cu fraccin di AVP no a sostene presupuesto 2020 sin mas den e pakete cu el a wordo presenta.
Partido AVP tambe kier a manda forsa pa henter nos comunidad y sigur tur esunnan cu ta labora den e sector di cuido medico y otro sectornan, tur cos bon y nos ta speras cu na momento cuĀ e crisis aki wordo supera, esaki lo resulta den un forma favorabel sigur si nos tur cumpli cu e stipulacionnan internacional pa reduci e riesgonan mas tanto posibel,ā Parlamentrio Arthur Dowers a declara.


text:
Resultado di preselekshon di Festival Arte di Palabra Kòrsou
Djasabra 23 di mart, preselekshon di Arte di Palabra Kòrsou, a tuma lugá pa di 20 biaha. E evento a tuma lugá na K-Center Brievengat.
Na tur, 105 alumno di 21 skol avansá a inskribí ku sea un kuenta kòrtiku òf un poema. Na e preselekshon solamente e hóbennan di klas 1 i 2 a partisipá. E hóbennan a presentá un variedat di tema ku ta biba bou di hubentut. Kolega di skol i famia tabata animá i apoyá nan kandidato. Riba e portrètnan saká pa Gerald Martina por mira e 25 finalistanan i tambe algún partisipante di klas 1 i 2.
Por mira tambe un reportahe riba Facebook di St. Jozef VSBO saká pa sr. David Homoet.
E 25 finalistanan di klas 1-2 lo partisipá huntu ku partisipantenan di klas 3-6 na e final di 13 di aprel próksimo na K-Center Brievengat 10 or a.m. E sekuensia ta den órden di presentashon i no di puntuahe. Un pabien na tur esnan ku a klasifiká. E evento Arte di Palabra por tuma lugá danki na tres spònsor prinsipal: MCB, FPI i Prins Bernhard Cultuurfonds Caribisch Gebied.


text:
Un Hunta di Direktiva, ku ta responsabel pa uzo efisiente di medionan disponibel, ta dirigí e fundashon. Uso di fondo ta stipulá por eskrito den areglonan di supsidio. E Hunta di Supervishon ta supervisá maneho di direktiva i asuntunan general den e fundashon i ta un grupo di resonansia sosial.
E Hunta di Direktiva ta konsistí di un presidente ku ta aktua tambe komo direktor general. Bou di e direktor general ta kai un mènedjer di lokalidat ku ta responsabel pa maneho di e tres lokalidatnan intramural. Ademas ta kai bou di e direktor general un manager di e departamentu di Pasadia/Pasatempu diario, hefe di e Servisio Médiko i e hefe di e departamentu di Trabou Sosial. E fundashon tin diferente servisio ku ta duna sosten na henter e fundashon. Direkshon di e servisionan di sosten ta kai bou di responsabilidat di e Hunta di Direktiva.


text:
Ichelle Oduber-Simon ta invitabo pa hunto repasa e noticianan mas importante di e dia di awe.
Aruba ta sigui den gara di e Coronavirus, mientras cu Merca y Hulanda ta tumando decisionnan drastico pa salvaguardia salud publico…..
Doño di Palm Beach Divers, Robin Zwaan, kier laba man! Awor cu ta preparando pa manda Mario Maduro afo, ta resulta cu doño di e watersport kier hala atras. El a bisa famia cu e no ta banco.
Dokter di cas Joaquin van Trigt a sigura cu Aruba ta hopi bon prepara pa Coronavirus. HAVA a palabra cu si un Dokter contagia, lo cera su practica temporalmente.
Advertencia di Partido AVP: Asina cu asumi poder bek, lo elimina e licencia cu Gabinete Wever-Croes ta dunando na comerciantenan y amigonan yega na e partido, relaciona cu plantacion di marihuana na Aruba.
Mama di sospechoso ta denuncia cu Polis a maltrata su yiu den cel na Warda di Polis di Santa Cruz. Su yiu ta interna ainda cu golpinan severo na curpa y na cabes.
Awe a sosode un accidente serio den bisindario di Alto Vista. Un UTV biniendo for di Alto Vista a perde control riba e caminda di santo. E señora a haya basta sla y tabatin un corta cu tabata sangra hopi.
Comedia un Sopresa pa Loloi ta premira di bira un otro exito mas. Pachi Damoen y su elenco di comediantenan extraordinario ta na Aruba y cla pa start show mañan diabierna anochi den Cas di Cultura.


text:
ORANJESTAD,Aruba
KLM, e areolina di mas grandi di Hulanda a wordo funda na anja 1919 mas cu 100 anja pasa. KLM a wordo funda como e aerolina di reino di Hulanda. Un nomber cu ta rasona den boca di tur ciudadano si ta bay bishita famia, sernankeri of yiunan cu ta studia na hulanda. KLM cu ta para pa Koninklijke Luchtvaart Maatschappij N.V. ta haci diferente viahe rond mundo. Apesar di viahe comercial KLM tambe ta haci vuelo di carga. Durante anjanan KLM su relacion cu Aruba a crese mirando cu no solamente nos Arubianonan ta bula bay hulanda pero tambe e hulandesnan ta gusta biaha bin Aruba pa vakantie. Lamentablemente mundo a wordo enfrenta cu un crisis cu tambe ta afectando e mundo di areolina. Esaki pa motibo cu mayoria Pais a sera nan frontera y no ta conduci nan no por eherce ningun viahe mas. Pasaheronan no por bula mas pa motibo di reglanan estricto na nan pais of simplemente pa motibo cu tin miedo pa cu e riesgo cu e virus di COVID-19 ta trese cune. Aruba un isla cu semper a florese cu turismo y trafico areal awor tambe a conose pa prome viaha den historia un temporada indefini sin ningun turista of viahe pa nos isla. KLM awe ta conduci su ultimo viahe comercial pa Aruba.


text:
Category: Communicado
A INICIA CU E PROYECTO DI MODERNISACION PA UN SERVER NOBO NAMULTI DISCIPLINAIR CENTRUM.
ORANJESTAD: Siman pasa Minister Endy Croes a bishita Multi Disciplinair Centrum (MDC) na Dakota unda cu a inicia cu e proyecto di instalacion di un…
Jessaline Figaroa a gradua como Bachelor den Organization, Governance and Management (OGM)
ORANJESTAD – Diaranson 9 di november 2022, Jessaline a defende su tesis exitosamente y a obtene e titulo di Bachelor of Arts. Jessaline a defende…
PROME ENCUESTA DI SANGURA PA E ISLANAN ABC DEN CASI 75 AÑA
ORANJESTAD, ARUBA – 10 NOVEMBER 2022 – Na 2018, Naturalis Biodiversity Center a realisa e prome encuesta di sangura pa e Islanan Hulandes di Bou…
YOU ANNIVERSARY 2022 A CELEBRA 27 HUBILARIO DI A.T.A. A HONRA Y GRADICI MIEMBRONAN DI EKIPO CU A CELEBRA DI 5 TE CU 30 AÑA DI SERVICIO
Siman pasa A.T.A. a celebra YOU anniversary 2022. Esaki, pa conmemora aniversario di 27 miembro di ekipo cu hunto a celebra 325 aña di servicio….
Directie Financiën y Centrale Accountantsdienst cera riba 10 november 2022
ORANJESTAD – Directie Financiën y Centrale Accountantsdienst ta informa publico, como tambe nan clientenan cu riba diahuebs 10 di november 2022, nan oficinanan lo ta…
Directie Financiën ta anuncia interupcion den nan servicio
ORANJESTAD – Directie Financiën ta informa cu diaranson dia 5 di oktober 2022 nan lo ta cera pa publico desde 7:30 am te cu 1:00…
UNION DI UTILITIES, WEB Y ELMAR TA DUNANDO RESULTADO POITIVO PA ARUBA
Directornan di Utilities N.V, Web Aruba y Elmar kier ratifica e union aki. Oranjestad October 3, 2022 – Pa algun aña caba, e union…
Secretario General di MEP, Endy Croes: Cumpliendo den tempo dificil Un total di 36.161 ciudadano no lo paga entrada riba impuesto (loonbelasting) mas na Aruba desde januari 2023.
Secretario General di MEP a splica cu Gabinete Wever-Croes II ta cumpliendo aunke den temponan sumamente dificil cu retonan grandi nos dilanti. MEP semper a…
Minister di Finansa ta informa: Gobierno a pasa e 5% di recorte den subsidio pa e fundacionnan
Awor ta keda na e fundacionnan pa haci e pagonan corespondiente. Minister Maduro ta informa cu diamars ultimo Departamento di Finansa a haci transferencia…
Minister Xiomara Maduro ta felicita y gradici: Miembronan di Cuerpo di Aduana cu a representa Aruba na e di 104 edicion di e caminata 4-daagse Nijmegen
Recientemente un delegacion di Cuerpo di Aduana a participa na e di 104 edicion di e caminata 4-daagse na Nijmegen. Minister Xiomara Maduro ta felicita…


text:
Kralendijk- For di djamars e sifranan di dia di Boneiru, pa loke ta trata Covid-19 na Boneiru ta mustra diferente. Esaki tin di haber ku e echo ku hendenan ku ta yega for di Hulanda awor mester bai pasa un tèst di Corona despues di e di 5 dia.
E echo ku turista ku ta yega for di Hulanda mester bai tèst na yegada i despues di e di 5 dia, tin di haber ku e echo ku awor aki ta konsiderá Boneiru komo un pais di riesgo hopi haltu.
Dor di esaki, tin muchu mas hende ku ta tèst riba un dia. Pa djamars tin 4 kaso nobo di Covid-19 na Bonaire. Dos ku lokal i dos turista. Ya ku na otro banda 3 hende a kura, e total di kasonan positivo na Boneiru a keda na 15.


text:
…Turismo a generá 71 mion florin den luna di òktober 2015…
WILLEMSTAD- 3 di desèmber 2015 – Sifranan preliminar kolektá den luna di òktober ta indiká un kontribushon di 71 mion florin den nos ekonomia, esaki ta 1% di kresementu kompará ku aña pasa kaminda e montante generá tabata 70 mion florin. E echo ku ta poniendo mas énfasis riba Nort Amérika ku e kresementu den kantidat di buelo for di e region aki kombiná ku e kresementu fuerte for di Europa ta demostrando di ta eksitoso. No opstante e dòler fuerte ku ta afektando Colombia i Brazil nos a logra di oumentá e impakto finansiero pa Kòrsou. E impakto ekonómiko pa kada region ta lo siguiente:
E sifranan menshoná ta na florin
E kantidat di turista di estadia registrá pa luna di òktober a konosé un bahada leve di 1% ku un total di 41.620 bishitante kompará ku aña pasa kaminda un total di 42.159 bishitante a keda registrá. E bahada aki ta komo konsekuensia di e kaida di e merkado di Sur Amérika, prinsipalmente Venezuela. Aunke ku a registrá un bahada den kantidat di turista di estadia, nos por mira si un oumentu leve den e ekonomia di nos pais.
Turismo di estadia for di e diferente regionnan:
Merkado di Europa a registrá 3% mas turista na luna di òktober. For di e region aki nos a risibí 16.805 turista di estadia kompará ku 16.256 na òktober 2014. Mirando ku e konfiansa di e biahero for di Hulanda, e pais for di kua nos ta risibí mas tantu turista, ta hopi haltu i e echo ku nan ta konsiderá Kòrsou komo un destinashon ku bon wer i solo ta pone ku nos ta mira un kresementu di 4% for di e pais aki. For di Alemania, CTB a registrá un kresementu leve di 1%. Den sifranan apsoluto nos ta papia di 1.957 turista aleman ku a bishita nos durante luna di òktober.
E region Norteamerikano na luna di òktober a konosé un kresementu di 35% ku un total di 5.166 turista, esaki tabata 3.819 aña pasá. Un kresementu di 26% a keda registrá for di Estado Unídos kual ta representá 4.351 turista di estadia. E esfuersonan di merkadeo hasí dor di sektor públiko i privá lo sigui pèrkurá pa resultadonan positivo for di e merkado di Estado Unídos. CTB ta komprometé na
alkansá kresementu sólido durante di henter aña for di e merkado aki, ku lo por kondusí na e kantidat di buelonan ku a keda pronostiká. E buelonan di Air Canada rouge henter aña for di Toronto ta sigui registrá kresementu eksepshonal. Un total di 815 kanades a bishitá nos pais durante luna di òktober.
Region di Sur Amérika a registrá un bahada di 14% na òktober 2015. Un total di 14.053 turista a bishitá nos pais kompará ku 16.347 na 2014. Venezuela a registrá un bahada di 15% den luna di òktober 2015. Dor di monitor e situashon na Venezuela durante di e último lunanan CTB ya a premirá e bahada for di e merkado aki pa kual motibu a kuminsá hinka e esfuersonan di merkadeo dene merkado di Colombia. Luna di òktober tráfiko for di Colombia a baha ku 24%. Aunke ku a pronostiká un kresementu for di e pais aki komo resultado di eliminashon di visa por konstatá ku e kambio di dòler ta haltu kual ta den nan desbentaha. Esaki ta e situashon tambe na Brazil, kual e luna aki a konosé un bahada di 29%. CTB ta sigui monitor e dos paisnan aki mirando ku nan ta potensialnan grandi for di region di Sur Amérika.
Karibe a registrá un oumento di 19%. Un total di 3.449 turista di estadia a keda registrá den luna di òktober. For di Aruba a registrá un kresementu di 3% ku un total di 1.754 turista di estadia. Trinidad & Tobago tambe a kontribuí na kresementu di e region di Karibe. Un total di 727 turista a bishitá nos na luna di òktober kual ta representá 129% kresementu kompará ku 2014.
Sifranan i impakto ekonómiko promé 10 lunanan di 2015
Pa loke ta e promé dies lunanan di 2015 turismo di estadia a krese ku 3% di 367.326 pa 379.277. Un total di 11.951 turista adishonal a bishita nos pais registrando kresementu for di Europa, Nort Amérika i Karibe. E regionnan a registrá kresementu di respektivamente 4%, 22% i 2%. Sur Amérika a registrá un bahada di 2% durante di e promé 10 lunanan di aña. E repartishon den merkadonan prinsipal ta, Europa 42.3% Sur Amérika 28.8%, Nort Amérika 17.1%, Karibe 7.6%, i otronan 4.3%.
Hasiendo uso di e modelo ‘Turistika’, CTB huntu ku MEO a kalkulá ku durante e promé dies lunanan di 2015, sektor di turismo a generá un impakto direkto di 659 mion florin pa nos ekonomia lokal. E montante aki ta representá un oumento kompará ku aña pasá kaminda un total di 620 mion florin a keda generá. Bishitantenan europeo ta responsabel pa 45.5% di e total. Tur huntu turistanan europeo a gasta 300 mion florin, siguí pa e turistanan for di e merkado di Sur Amérika ku 172 mion florin i esnan for di Nort Amérika ku 128 mion florin. E entradanan generá for di Karibe ta 37 mion florin.
Manera menshoná, e modelo ‘Turistika’ ta mustra ku sektor di turismo a generá un impakto direkto di yanüari pa òktober 2015 di 659 mion florin. E turista ta gasta su sèn primordialmente na akomodashon (36.2%), kuminda i bebida (24.0%), kompra (22.9%), transporte (9.3%) i impuestonan direkto (7.6%).


text:
KRALENDIJK,Bonaire
E Asosashon di Importadó i Supermerkado di Boneiru a
sigurá Kolegio Ehekutivo ku su miembronan tin mas ku sufisiente stòk riba nos isla pa un
periodo largu. Mesora despues ku Kolegio Ehekutivo a konstatá ku den komunidat tabatin
preokupashon tokante disponibilidat di kuminda i otro artíkulonan nesesario, a organisá un
kòmbersashon ku representantenan di importadónan i supermerkadonan. Normalmente ta
mantené un stòk pa aproksimadamente 2 luna. Awor ku turismo a para ketu e stòk aktual
ta sufisiente pa un periodo mas largu ainda. Banda di esei t’asina ku suministro di
kònteiner ta kontinuá normalmente. Paisnan ku ta sera nan frontera ta hasi esei
únikamente pa tráfiko di persona, pa importashon di produkto esei no ta un opstákulo.
Esei ta konta tambe pa remedi, aparato médiko, artíkulo di higiena i otro produktonan vital
ku ta bini for di Hulanda ku avion.
No ta deskartá ku entrega di un kantidat relativamente chikitu di produkto for di eksterior
por kana mas pokopoko komo konsekuensia di un pedida ku a oumentá mundialmente.
Esei ta konta entre otro pa protekshon pa boka i nanishi (mondkapje) i ‘handsanitizer’,
papel di wc si tin mas ku sufisiente. Kon ku bo mir’é no tin ningun motibu pa
innesesariamente kumpra kos na gran kantidat (hamsteren).
E Asosashon di Importadó i Supermerkado di Boneiru a primintí Kolegio Ehekutivo ku nan
lo hiba un maneho di preis sosial. Si den e periodo binidero un sierto produkto bira mas
karu, esei ta kompletamente un konsekuensia di subida di preis di kompra mas haltu den
eksterior.


text:
Ultimamente a konstatá mas kaso ku nòrmal na Kòrsou, di wowítis ku ta saka sanger na lugá di pus.
Dòkternan na Kòrsou ta man yen ku kasonan di wowítis últimamente. Un dje motibunan por ta e hecho ku skol a kuminsá atrobe i muchanan ta pega otro i despues ta pega hende grandi na kas. Periódikamente ta surgi un brote di wowítis na Kòrsou.
Loke ta remarkabel e biaha aki ta algun kaso nobo di e enfermedat. Algún dòkter ku korant Èkstra a papia kun'é ta indiká kasonan di wowítis ku ta saka sanger na lugá di pus. Esaki ta kasonan ekstremadamente peligroso. Aktualmente ta kombati wowítis ku antibiotika. Sinembargo e mihó manera pa evitá e malesa ta di laba man konstantemente. Ademas, si ya e wowo ta afektá, evitá di bai den hende o bai den serkania di tèrsera.


text:
Dia 7 di november Minister di Finansa por medio di un Decreto Ministerial a extende e maneho beneficioso pa pago di impuesto riba dividendo na 10% pa aña 2023.
Ta un maneho cu desde aña 2019 ta wordo aplica den cual ta baha e tarifa di impuesto riba dividendo di 25% pa 10%. Debi na e situacion di pandemia y despues pa yuda e recuperacion, a extende e maneho beneficioso aki den añanan 2020, 2021 y 2022 como parti di e pakete di Alivio Fiscal 1 y 2. Awor pa aña 2023 tambe e maneho aki lo wordo aplica dentro di e ‘Plan di Impuesto 2023.’
E Decreto Ministerial cu a keda publica den ‘Landscourant’ di 4 di november ta contene e condicionnan aplicabel.


text:
HorticulturaEPEAruba2022-09-28T17:06:54-04:00
Curso : Horticultura Basico Lesmaterial : Papiamento Orario : Dialuna 7or – 9:15 pm ( Theorie ) Diasabra 7or – 10or am ( Practicum ) Duracion : 6 siman Docente : L. Rasmijn Localidad : D.L.V.V. “Santa Rosa” Piedra Plat. Inscripcion : Awg 50,- Costo : Awg 125,- E curso di Horticultura Basico ta encera e.o. : Preparacion di gordura Sistema pa iriga Conocemento di cosecha Snoeiwerk Planificacion di tereno Conocemento di vitamina Salud di mata Guia pa di hobby bira negoshi y mas!


text:
ORANJESTAD - E CPI pa luna di October 2022 ta 106.30, loke ta representa un subida di 0.1% compara cu e indice di September 2022 (106.20) y acumulando un subida di 5.7% te cu na October di e aña aki.
E cambio di e CPI pa e ultimo diesdos (12) lunanan (October 2021 te cu October 2022) ta 7.0%, un subida di 4.6 punto di porcentahe (ppt) compara cu e periodo corespondiente di aña pasa (2.4%).
E promedio anual (ultimo 24 luna) di e tasa di inflacion pa e periodonan di October 2020 te cu October 2021 y October 2021 te cu October 2022 ta 5.1%, un subida di 5.4 ppt compara cu e -0.3% registra den e periodonan di October 2019 te cu October 2020 y October 2020 te cu October 2021.
Durante e luna aki, cuatro (4) di e diesdos (12) sectornan a registra subida di prijs. E subidanan cu tawata tin e mayor efecto riba e CPI a wordo registra pa e sectornan di “Recreacion y cultura ” (2.8%) y “Mobilario” (2.8%), causando un efecto di 0.26 y 0.25 ppt, respectivamente. E subidanan den e sectornan restante a contribui cu un efecto di 0.12 ppt riba e CPI di October 2022.
E subidanan aki a wordo contraresta parcialmente door di principalmente caida den e indicenan di e sectornan di “Transporte” (-1.6%) y “Paña y sapato” (-5.8%) cu a contribui cu un efecto di -0.23 y -0.15 ppt, respectivamente. E caidanan den e sectornan restante a contribui cu un efecto di -0.16 ppt riba e CPI di October 2022.
E subida den e sector di “Recreacion y cultura” a wordo causa principalmente door di un subida den e categoria “Vacacion” (11.6%), causando un efecto di 0.30 ppt. E subida den e sector di “Mobilario” a wordo causa principalmente door di un subida di 21.9% den e categoria “Mueble y accesorionan, tapijt y otro tipo di material pa vloer”, causando un efecto di 0.20 ppt.
E caida den e sector di “Transporte” a wordo causa principalmente door di un caida den e categoria “Gasto relaciona cu uso di vehiculo di transporte personal ” (-2.6%), causando un efecto di -0.22 ppt. E caida den e sector di “Paña y sapato” a wordo causa principalmente door di un caida di 6.6% den e categoria “Paña”, causando un efecto di -0.13 ppt.
CANASTA DI CONSUMO
E canasta di consumo di e CPI ta consisti di 408 bienes y servicionan. Compara cu September 2022, 49.0% di e bienes y servicionan aki a conoce un aumento di prijs causando un efecto di 1.14 ppt, mientras cu 32.8% ta mustra un caida di prijs, cu a contribui cu un efecto di -1.05 ppt y pa e restante 18.1% no tawata tin cambio den prijs. Prijsnan di bienes a baha cu 0.3% y a causa un efecto di -0.20 ppt. Prijsnan di servicionan a subi cu 0.7% y tawata tin un efecto di 0.29 ppt riba CPI di October 2022.
CORE INFLATION
E CPIC (core inflation) - CPI excluyendo e efecto di energia y cuminda - a registra na October 2022 un subida di 2.9%. E indice di energia - cu ta consisti di e productonan: electricidad, awa, gasolin y diesel a registra un subida di 12.8%. E indice di cuminda a registra un subida di 9.0%.
BESTAANSMINIMUM
E bestaansminimum pa un hogar consistiendo di dos (2) adulto y dos (2) mucha (edad 0-14 aña) na October 2022 ta Afl. 5,311, un subida di Afl. 457 compara cu October 2021 (Afl. 4,854). E bestaansminimum pa un hogar di un (1) adulto ta Afl. 2,529, un subida di Afl. 218 compara cu October 2021 (Afl. 2,311).
ORANJESTAD – Departamento di Asuntonan Economico, Comercio y Industria a base di informacion ricibi manera facturanan di importacion y gastonan relata na producion di webonan local a analisa y calcula e prijs nobo pa webo local, cu lo bira Afl. 6,65 pa un dozijn. Un aumento di Afl.1,02 pa dozijn. Asina e minister di economia a anuncia diamars, 6 di December. Mientrastanto Ee prijs nobo a drenta na vigor 5 december 2022, esta un dia prome.
(ADVERTORIAL)
ORANJESTAD - Como parti di A.T.A. su tarea di mercadea y maneha Aruba como destino turistico, tin diferente proyecto cu A.T.A. ta inverti aden. Ta trata aki di proyectonan tanto di mehoracion di producto como tambe proyectonan di desaroyo di producto. E proyectonan aki ta alinea cu e maneho nacional di turismo. Asina por bisa cu 90% di e gastonan di A.T.A. ta bay na mercadeo y di esaki entre 5% y 10% ta bay na nos producto turistico y e restante ta bay na mercadeo internacional.
ORANJESTAD - Awe, 5 di December 2022 pa 6or di atardi, sindicato FTA a yama un accion di protesta na El Gaucho Restaurant. Motibo di e protesta ta cu desde cu FTA a gana e referendum pa representa e personal na fin di Mei di e aña aki, no ta ricibiendo cooperacion di e empresa pa cu negociacion di un Contrato Colectivo di Trabao (CAO).
ORANJESTAD Vacation Rentals Professionals of Aruba (VRPA) ta sostene pa aplica room tax pa tur vacation rentals. Asina e asociacion cu a wordo funda na aña 2021 cu e meta pa defende e beneficionan di e industria di Vacation Rental na Aruba ta bisa diabierna. Segun e asociacion, nan ta den combersacion cu diferente stakeholders pa haci inicio na un etapa di colaboracion pa yega hunto na e mihor opcionnan pa profesionalisa e sector pa cumpli cu rekisitonan regulatorio. Ultimamente varios gremio ta pone enfasis riba e deber di vacation rentals pa cumpli cu impuesto, ta hopi importante na remarca cu ora ta papia di mercado di vacation rentals profesional, significa cu tur e companianan aki ta cumpli cu nan impuesto. VRPA ta sostene pa aplica room tax pa tur vacation rentals. VRPA ta den combersacion cu Departamento di Impuesto, AHATA y A.T.A. pa propone miho practicanan den regulacion incluyendo, cobransa, acuerdonan cu AirBnB y VRBO.
MIAMI – Aruba tin por lo menos 3 di e 23 miho resortnan all inclusive of cu ta ofrece un of otro tipo di servicio all inclusive segun un lista complia pa TripAdvisor y Expedia. Asina e portal di e canal di television mericano Today (di The Today show:red) ta raporta diabierna. E resortnan di Aruba cu a ‘make the list’, ta #5 Riu Palace Aruba, #10 Hilton Aruba Caribbean y #18 Aruba Marriott Stellaris Casino. Segun e lista, e hotelnan aki ta forma parti di e lista di 23 hotel cu ta ‘perfecto pa bo y bo famia’. Sigur un bon propaganda atrobe pa nos isla.


text:
ORANJESTAD - Den september 2022, e cantidad di placa den circulacion a expande cu Afl. 17,3 miyon te na Afl. 5.394,3 miyon, compara cu augustus 2022. Esaki a resulta for di un subida den e activo domestico netto (+Afl. 189,9 miyon) y un bahada den e reserva di divisa netto (-Afl. 172.6 miyon).
E expansion den e activo domestico netto a wordo causa pa un aumento den credito domestico (+Afl. 193,6 miyon) y un bahada den transaccionnan no relata na credito (-Afl. 3,7 miyon). E subida den credito domestico a wordo empuha pa un crecemento den credito bancario netto na e sector publico (+Afl. 178,5 miyon) y mas credito bancario na e sector priva (+Afl. 15,0 miyon). E aumento den credito bancario netto na e sector publico ta wordo atribui na un bahada den deposito di gobierno (-Afl. 184,6 miyon). E crecemento den credito bancario na e sector priva a wordo causa pa mas credito na empresa (+Afl. 8,7 miyon), hipoteca pa vivienda (+Afl. 4,1 miyon), y credito na consumidor (+Afl. 2,2 miyon).
Na september 2022, e bahada den e reserva di divisa netto a wordo causa pa benta netto di divisa di Afl. 452,8 miyon na publico, primordialmente relaciona cu e asina yama “portfolio investment” y pago pa importacion.
Esaki a wordo parcialmente mitiga pa compra netto di divisa di Afl. 280,2 miyon di publico, principalmente relaciona cu entrada for di turismo.
INFLACION
E nivel general di prijs, cu ta wordo midi door di e indice di prijs di consumo, a registra un subida di 7,0 porciento den e luna di september 2022, compara cu september 2021. E contribuyentenan principal na e aumento aki tabata e categorianan “Transporte” y “Vivienda”. Pa loke ta trata e promedio anual di e tasa di inflacion, esaki a registra 4,7 porciento na september 2022, compara cu 4,3 porciento na augustus 2022.
ENTRADA DI GOBIERNO
Entrada total di gobierno a suma Afl. 97,7 miyon na september 2022, cual ta Afl. 8,9 miyon mas cu e mesun luna di e aña anterior. Esaki a resulta for di un subida den entrada di impuesto (+Afl. 14,5 miyon) y un bahada den entrada no relata na impuesto (-Afl. 5,6 miyon).
E aumento den entrada di impuesto a wordo causa principalmente pa mas entrada for di e asina yama “turnover tax” (B.B.O.,B.A.V.P.), impuesto riba importación (+Afl. 3,2 miyon), impuesto riba salario (+Afl. 2,6 miyon), impuesto riba propiedad (+Afl. 2,2 miyon), y e asina yama “transfer tax” (+Afl. 2,1 miyon).
TURISMO
Na september 2022, e cantidad di turista a registra 78.261 turista, cual ta 17.968 mas bishitante (+29,8 porciento) compara cu na september 2021. E mercadonan Norte Americano, Latino Americano, y Europeo a subi cu 10.723 bishitante (+22,2 porciento), 3.226 bishitante (+62,5 porciento), y 2.843 bishitante (+54,1 porciento), respectivamente.
ORANJESTAD – Departamento di Asuntonan Economico, Comercio y Industria a base di informacion ricibi manera facturanan di importacion y gastonan relata na producion di webonan local a analisa y calcula e prijs nobo pa webo local, cu lo bira Afl. 6,65 pa un dozijn. Un aumento di Afl.1,02 pa dozijn. Asina e minister di economia a anuncia diamars, 6 di December. Mientrastanto Ee prijs nobo a drenta na vigor 5 december 2022, esta un dia prome.
(ADVERTORIAL)
ORANJESTAD - Como parti di A.T.A. su tarea di mercadea y maneha Aruba como destino turistico, tin diferente proyecto cu A.T.A. ta inverti aden. Ta trata aki di proyectonan tanto di mehoracion di producto como tambe proyectonan di desaroyo di producto. E proyectonan aki ta alinea cu e maneho nacional di turismo. Asina por bisa cu 90% di e gastonan di A.T.A. ta bay na mercadeo y di esaki entre 5% y 10% ta bay na nos producto turistico y e restante ta bay na mercadeo internacional.
ORANJESTAD - Awe, 5 di December 2022 pa 6or di atardi, sindicato FTA a yama un accion di protesta na El Gaucho Restaurant. Motibo di e protesta ta cu desde cu FTA a gana e referendum pa representa e personal na fin di Mei di e aña aki, no ta ricibiendo cooperacion di e empresa pa cu negociacion di un Contrato Colectivo di Trabao (CAO).
ORANJESTAD Vacation Rentals Professionals of Aruba (VRPA) ta sostene pa aplica room tax pa tur vacation rentals. Asina e asociacion cu a wordo funda na aña 2021 cu e meta pa defende e beneficionan di e industria di Vacation Rental na Aruba ta bisa diabierna. Segun e asociacion, nan ta den combersacion cu diferente stakeholders pa haci inicio na un etapa di colaboracion pa yega hunto na e mihor opcionnan pa profesionalisa e sector pa cumpli cu rekisitonan regulatorio. Ultimamente varios gremio ta pone enfasis riba e deber di vacation rentals pa cumpli cu impuesto, ta hopi importante na remarca cu ora ta papia di mercado di vacation rentals profesional, significa cu tur e companianan aki ta cumpli cu nan impuesto. VRPA ta sostene pa aplica room tax pa tur vacation rentals. VRPA ta den combersacion cu Departamento di Impuesto, AHATA y A.T.A. pa propone miho practicanan den regulacion incluyendo, cobransa, acuerdonan cu AirBnB y VRBO.
MIAMI – Aruba tin por lo menos 3 di e 23 miho resortnan all inclusive of cu ta ofrece un of otro tipo di servicio all inclusive segun un lista complia pa TripAdvisor y Expedia. Asina e portal di e canal di television mericano Today (di The Today show:red) ta raporta diabierna. E resortnan di Aruba cu a ‘make the list’, ta #5 Riu Palace Aruba, #10 Hilton Aruba Caribbean y #18 Aruba Marriott Stellaris Casino. Segun e lista, e hotelnan aki ta forma parti di e lista di 23 hotel cu ta ‘perfecto pa bo y bo famia’. Sigur un bon propaganda atrobe pa nos isla.


text:
Siman pasá Fundashon pa Konsumidó a publiká un komparashon di preis di karni, fruta i berdura.
Ademas di produktonan di karni i fruta i berdura, Fundashon pa Konsumidó a anotá i kompará preisnan di un total di 114 produkto pre- selektá den kual algun di nan ta kai den e asina yamá makutu básiko. Esakinan ta produktonan ku Fundashon pa Konsumidó ta konsiderá produktonan di promé nesesidat.
Bon Bini Supermarket ku mas produkto na un mihó preis
A base di nos komparashon di preis ku a tuma lugá entre 10 pa 20 di mart 2017, nos por konkluí ku Bon Bini Supermarket ta e establesimentu mas barata pa loke ta trata nos selekshon di produktonan di promé nesesidat. Di e 114 produktonan ku nos a selektá, Bon Bini tabatin 30 produkto na un preis mas abou. Supermarket Best Buy ta keda na di dos lugá ku un kantidat di 22 produkto di e 114 nan i Mangusa Hypermarket i Rio Canario ta keda na di tres lugá ku un kantidat di 21 produkto.
Centrum Mahaai, e supermerkado mihó surtí.
Segun e resultadonan di nos komparashon di preis, Centrum Mahaai a sali e supermerkado mihó surtí pa loke ta trata e produktonan ku a keda pre- selektá. Centrum Mahaai tabatin 94 di e 114 produktonan básiko pre- selektá den rèki na momentu ku Fundashon pa Konsumidó a pasa pa anotá preis. Esperamos Supermarket ta okupá e dos lugá ku 93 produkto i e di tres lugá ta bai pa Arco Iris i Bon Bini supermarket ku un kantidat di 89 produkto di e 114 produktonan pre-selektá den rèki.
Diferensia konsiderabel den preisnan di sierto produkto
Por lo general Fundashon pa Konsumidó a tuma nota ku no tin masha diferensia den e preisnan di e produktonan básiko pre-selektá. Di e 114 produktonan aki tabatin algun ku si tabata eksepshon riba esaki i riba kua tabatin diferensia di preis konsiderabel.
Desinfektante marka Tempo di 3.79 liter ta kosta na Arco Iris supermarket fl. 6.80, mientras ku Bonam minimarket tin e mesun produkto aki na balor di fl. 13.00. Kual ta un diferensia di fl. 6.20. Un otro diferensia di preis konsiderabel ku nos por a mira ta riba hariña di pan marka Gold Medal di 10 lbs. Mientras ku na Esperamos supermarket e produkto aki ta na balor di fl. 11.99, na Centrum Mahaai esaki ta kosta fl. 16.82. Pues, un diferensia di preis di fl. 4.83. Por ultimo, Fundashon pa Konsumidó a tuma nota di un diferensia di preis pa loke ta trata pasta di djente Dr. Tichenor’s. Esaki ta kosta na fl. 9.35 na Centrum Mahaai i Piscadera. Na Vreugdenhil e pasta di djente aki ta kosta fl. 14.56, kual ta un diferensia di preis di fl. 5.21.
E diferensianan di preis ariba menshoná tabata e diferensianan mas grandi ku Fundashon pa Konsumidó a tuma nota di dje den e produktonan pre-selektá. Tene na kuenta si ku Fundashon pa Konsumidó no ta kompará kalidat òf orígen di e produktonan den su komparashon di preis. Na momentu di hasi bo kompra, kòrda ku e dos faktornan aki por tin influensia riba di e preis ku bo ta paga.
Konsultá bo tabèl
Pa fasilitá i pa informá nos konsumidónan mas mihó, Fundashon pa Konsumidó a pone diferente preisnan di e produktonan pre- selektá aki den un tabèl ya asina kada konsumidó por tin un bista mas amplio na kua supermerkado ta mas kumbiniente pe hasi su kompranan. Pa kualke pregunta semper por tuma kontakto ku Fundashon pa Konsumidó na number di telefòn 462-6666 òf manda nos un mail na info@fundashonpakonsumido.org. Tambe por bishita nos wèpsait www.fundashonpakonsumido.org pa un bista amplio di komparashonnan di preis.


text:
Den fin di siman e rumannan Klaber a participa na e 2021 Truescore International Open & National Team Trial na Miami. Esaki ta e prome campeonato cu e rumannan
Klaber a participa despues di NK 2019 unda cu Joshua Klaber a sali na di dos luga. Jourde Klaber su ultimo campeonato na 2019 tabata na Costa Rica den e
clasificatorio pa Tokyo.
Truescore International Open ta e campeonato organisa pa e inventor di e sistema electronico Jin Song kende a estrena e head gear electronico na Aruba na aña 2011 durante
Best of the Best. E aña aki Jin Song a estrena e Generation 3 cu gloves, headgear y chest protector electronico. Esaki ainda tin cu haña e aprobacion for di World Taekwondo
pa usa den campeonatonan Internacional.
Joshua Klaber a bringa den categoria Junior te -55 kilo. Joshua Klaber a enfrenta Saabedra Trinidad di Villa’s Taekwondo for di California. Joshua Klabér tabata den su mundo
y a coste 5 punto contra. Den e di dos rond Russell Beneby kende a coach e rumannan Klaber a papia cu Joshua Klaber y a duna su fruto. Joshua Klaber a haci mas pero
no a logra score y e di dos rond a termina 6-0. Den e ultimo rond Joshua a logra score 1 punto y no a duna Saabedra Trinidad espacio pa score mas punto y e pelea a termina 6-1 pa Saabedra Trinidad.
Jourde Klaber a bringa den e categoria adulto -63 kilo contra di Luis de Jesus di Performa Taekwondo. Jourde Klaber den e prome rond a sali brabo pero Luis de Jesus
tambe a sali brabo y tabata tin intercambio di scop un tras di otro y e prome rond a termina 8-4 pa Luis de Jesus. Den di dos rond Luis de Jesus a avansa den punto y e di dos rond a termina 14-8 pa Luis de Jesus. Den e ultimo rond Jourde Klaber a duna tur di su banda pero a keda corto contra di Luis de Jesus cu a sali victorioso cu un score di 19-12. Cu e resultado cu e prome campeonato a duna, ta bay sigui prepara y e fin di siman aki nan ta bay tin nan prome regionale trainings kamp den preparacion pa nan siguiente campeonato cu e meta pa sali campeon di Hulanda den e Nederlandsche Kampioenschappen.


text:
DEN HAAG – Museo Tropikal ta kontentu ku e bishita di reina Máxima na e eksposishon ‘Onze koloniale erfenis’ (Nos herensia kolonial). Ta su di dos bishita di trabou na semehante eksposishon. Caribisch Netwerk ta puntra su mes si kas real ta drechando kaminda ku e bishita di la reina pa e despensa Hulandes pa e pasado di sklabitut.
Wayne Modest – director di Museo Nashonal pa Kulturanan Mundial ku a guia e reina durante di su bishita, no a kontestá mésora riba esaki. “Pa nos ta importante ku ta ofresé un despensa.” Modest ta yama esei un stap pa dil ku e pasado kolonial.
Wendeline Flores – konservadó di Àrea Karibense i Historia Kolonial ku tambe tabata enbolbí den e guia di e reina – no ta yama e bishita un bishita ku e meta pa kumpra hende ku su karisma. “Mi no sa kiko e intenshon di e reina lo ta riba e tereno ei.”
El a haña e interes i e preguntanan ku e reina a hasi den e salanan remarkable. “Loke ta hopi bunita, ta e echo ku ta papia di e tema aki. Nos ta ripará ku ta rebiba e pasado kolonial di Hulanda.”
Modest tambe ta kontentu ku su bishita: “Mi ta spera ku e propaganda boka pa boka ta intensivá despues di e bishita di reina Máxima na nos eksposishon.” E ta bisa tambe: “No ta delikado pa kas real so. E ta un tema delikado pa nos tur ku ta biba aki na Hulanda.”
Museo Tropikal ta konsiente di su lugá den e archivo di sklabitut. “Nos tabata parti di e sistema kolonial, pues nos ta sinti nos obligá pa hasi algu ku e tema despensa. Nos ta bai wak e aña benidero kiko 150 aña abolishon di sklabitut ta nifiká pa nos.”
Kon ta ku un despensa na e área Karibense?
Spesialmente un despensa na Sürnam ta riba pantaya. No ta papia masha di un despensa na pais- i islanan Karibense. Komo director Modesto no ta sinti’é yamá pa duna un opinion riba esaki.
“Mi ta haña importante pa wak despues. Kiko ta e responsabilidat ku bo ta tuma riba bo mes unabes ku bo pidi despensa.”


text:
Kralendijk- Awe tin un total di 17 kaso aktivo di Covid-19 na Boneiru. Di e 17 resultadonan di tèst ku a drenta dos a resultá di ta positivo. E personanan ku a tèst positivo ta hende lokal. Niun persona a rekuperá di Covid-19.
Pa mas informashon tokante biahe, paisnan di riesgo i reglanan aktual: www.boneirukrisis.com
Lesa tambe:
- Gobièrnu ta bai investigá kalidat di gasolin i disel na Kòrsou
- KLM Royal Dutch Airlines ta alargá su donashon di título na Máratòn di Kòrsou ku tres aña
- Hòmber ta fayesé despues di desgrasia ku propio outo
- Sindikato di Enseñansa Doen: hopi dosente agotá na Kòrsou
- Kòrsou ke yuda Sürnam ku eksplotashon di petroli i gas den futuro


text:
WILLEMSTAD: 14 di mart 2017 – Resientemente e tim di Kòrsou a partisipá na e di 36 edishon di ‘Vitrina Turística de ANATO’ ku anualmente ta keda organisá na Colombia. E evento aki ta sirbi komo un plataforma pa ‘showcase’ tur loke nos tin di ofresé na mayoristanan i agensianan di biahe ku ta interesá den hasi negoshi ku nos isla. E tim tabatin 3 dia pa interkambiá ku e bishitantenan. Kòrsou su presentashon tabata eksepshonal, e tim konsistiendo di Ofisina di Turismo di Kòrsou (CTB), operadornan di ‘tour’, hotèl i CHATA, a sa di promové e produkto turístiko ku nos tin di ofresé. Tambe a organisá un ‘happy hour’ unda a invitá gruponan di interes pa disfrutá di un kòktel i na mes momentu fortifiká kontaktonan i diskutí ideanan nobo i oportunidatnan pa hasi negoshi. Prensa kolombiano tambe tabata invitá pa kubri e evento.
Durante ANATO e tim di Kòrsou a duna informashon tambe di fechanan i eventonan importante. E tim a hasi uso di e oportunidat pa elaborá riba selebrashon 20 aniversario di nos sentro di siudat Willemstad riba lista di Herensia Mundial di UNESCO i a anunsiá ku den kuadro di e selebrashon aki lo ta organisando diferente evento durante di aña konmemorando e fecha históriko. Ademas di esei a suprayá Playa Kenepa ku resientemente a keda rekonosé komo e di 8 playa di mas bunita na mundu!
Riba último dia di e evento a registrá 34.000 bishitante ku a mustra interes e aña aki den ANATO, esaki ta un oumento di 15% kompará ku aña pasá. Sin duda esaki tabata un oportunidat ekselente pa mustra kiko Kòrsou tin di ofresé i tambe pa sektor privá por a interkambiá ku kompanianan ku ta deseá di hasi negoshi ku Kòrsou. CTB ta yama danki na Scooby Tours, Fiesta Tours Curaçao, Rumba Tours, Business Serenity, Clarion Hotel & Suites Curaçao, Sunscape Curaçao Resort, Spa & Casino, Livingstone Jan Thiel Resort Curaçao, Papagayo Curaçao, Hilton Curaçao, Renaissance Curaçao Resort & Casino, Santa Barbara Beach & Golf Resort Curaçao i CHATA pa forma parti di e tim di Kòrsou durante ‘Vitrina Turística de ANATO’ 2017.


text:
…E feria di konsumidó di mas grandi na Hulanda…
WILLEMSTAD- 11 di yanüari 2018 – E aña aki tambe Ofisina di Turismo di Kòrsou (CTB) kompañá pa diferente partner den sektor privá ta partisipá na Vakantiebeurs kual ta tuma lugá na Jaarbeurs na Utrecht, Hulanda. Vakantiebeurs 2018 ta tuma lugá di 9 pa 14 di yanüari 2018 i ta sigur un di e eventonan kaminda CTB tur aña di nobo ta presente pa por promoshoná nos pais komo e destinashon turístiko number 1 den Karibe. E aña aki tambe e feria ta konta ku un partisipashon di riba aproksimadamente 100 mil bishitante. E bishitantenan aki tur tei pa laga nan mes keda inspirá ku ideanan pa nan próksimo vakashon. Meskos ku añanan anterior ta hopi ta esnan ku riba e promé dianan ya kaba a bishitá e stènt di Kòrsou.
Tur aña di nobo CTB ta organisá durante henter e siman un evento spesialmente pa atraé mas bishitante na e stènt di Kòrsou. E aña aki ta laga e bishitantenan tèst nan konosementu di papiamentu dor di mustra nan algun video di personanan lokal papiando papiamentu i nan por skohe for di 4 opshon kiko e persona lo por ta bisando. E ganadornan por gana entre otro: un eksperensia ku e Seabob, un tour na Landhuis Chobolobo, un trep pa wak bahada di solo riba boto ku Pelican Express, un trep pa Klein Curaçao ku BlueFinn Charters i hopi mas. E premio grandi ta un ticket pa 2 persona di 8 dia inkluyendo akomodashon na Livingstone Jan Thiel Resort.
Banda di e stènt di Kòrsou tin un teater kaminda Kòrsou ta dunando presentashon di 1 ora tur dia pa asina atraé e bishitantenan di e feria pa skohe pa Kòrsou. E presentashonnan ta keda duná pa e aktor hóben, Anton de Bies ku durante di su presentashon ta kompartí ku esnan presente un lista di e aktividatnan ku ta riba su lista pa e hasi ora e bai kas esta Kòrsou bèk. E diferente partnernan privá tambe ta duna un bista di tur loke nan tin di ofresé. Por bisa ku e aña aki tambe e stènt di Kòrsou ta bon ekipá ku informashon tokante di nos dushi pais. Riba promé dia di e feria esta 9 di yanüari, CTB a organisá ademas un kòktel spesialmente pa duna rekonosementu na e partnernan mas balioso.
Un danki spesial ta bai na e partnernan for di sektor privá ku a forma parti e aña aki di e tim di Kòrsou: CHATA, Papagayo Curaçao, Livingstone Jan Thiel Resort, ‘t Klooster Boutique Hotel, Quint’s Travelers Inn, Acoya Curaçao Resorts, Villas & Spa, Kontiki Beach Resort, Oasis Coral Estate, Dolphin Suites Curaçao, Scuba Lodge & Ocean Suits, Dolphin Academy Curaçao, Hilton Curaçao, Sunscape Curaçao Resort, Spa & Casino, Hato Caves i BlueFinn Charters Curaçao.


text:
INGREDIENTEN
Mansa 500 gram di ariña di pan Caribbean Dream flour 25 gram di yist 150 gram di ‘Boterstollen poeder’ (tin lechi aden) 25 gram ‘Aroma Stollen Spice Flavouring’ 25 gram di margarina Dianipan ±325ml di awa friu 10 gram di salu Fruta 275 gram di rasenchi 100 gram di karènt 75 gram di tutifruti 50 gram di nechi di chòp
Reyeno 1000 gram di ‘amandelspijs’ 1 telep di ‘citroenrasp’ 1 webu batí Ékstra 2 webu pa hunta e mansa 3 kuchara di margarina Dianipan dirtí suku pa dòrna bolo (seftá)
1000 GR HARINJA CBS
PREPARATION
Preparashon Mansa Un dia promé ta pone rasenchi i karènt muha den poko awa (±20 minüt). Skore e awa bon. Su siguiente dia ta brua e sobrá frutanan i nechi aserka.
Stap 1
Sende e fòrnu na 375˚F / 190˚C. Pone ‘bakpapier’ riba plancha grandi i pone nan un banda.
Stap 2
Pone ariña di pan, yist, ‘Boterstollenpoeder’ (seft’é promé), Aroma Stollen Spice Flavouring i margarina den e kòmchi di e mekser. Brua tur kos huntu. Agregá e awa tiki tiki i laga e mekser kuminsá mansa na un spit abou. Agregá e salu i laga e mekser mansa bon.
Stap 3
Agregá e meskla di fruta i laga e mekser mansa na moda ku e frutanan ta drenta den e mansa. Stroi poko ariña di pan riba bo mesa, pone e mansa ariba i partié den 3 pida di ±650 gram. Forma bolita, pone nan riba un tiki ariña di pan, tapa nan ku un sèrbètè di kushina muhá i laga nan sosegá 25 minüt.
Stap 4
Plat nan i dobla forma ‘puntmodel’ di ±25cm largu. Laga nan para 25 minüt. Pasa un ròlstòk fini (2cm diki) den poko ariña (por usa palu di basora nobo i kòrt’é 40 cm largu) pa sèt meimei di kada un den nan largura. Keda habri e mansa na e parti meimei i asina forma 2 ‘lep’ diki kada banda. Hunta e mansa meimei ku webu batí i pone un ròl di ‘**amandelspijs’ riba kada un. Dobla nan sera i sèt den nan banda (di e ‘amandelspijs’) ku e palu i asina forma e 2 lepnan diki den banda. E kantidat di mansa aki ta pa 3 pandushi grandi.
Stap 5
Pone nan riba plancha, hunta nan ku webu i laga nan para reis 45 minüt. Hinka e plancha nan den fòrnu bon kayente pa ±35 minüt. Ora nan kaba di hòrna, ta hunta nan ku manteka dirtí. Ora nan fria ta sefta suku riba nan.
**Amandelspijs
Bati ‘amandelspijs’, ‘citroenrasp’ i webu huntu. Forma 3 bolita (di ±170 gram), i lora nan kada un den poko ‘poedersuiker’ i asina forma 3 ròldi 20cm largu.
Tep
Ta muha e rasenchinan i karèntnan pa nan no keda seku den e mansa. Sino nan tambe ta chupa ‘vocht’ for di e mansa, pero tòg keda muchu seku. Wak pa nan no bira demasiado moli sino nan ta kibra den e mansa. Por traha e pandushinan aki, hòrna nan, laga nan bira kasi lou, sera nan den saku di plèstik i warda nan den frizer. Momentu ku ta bai sirbi nan: saka nan fo’i frizer pa nan bira moli, keinta nan den fòrnu i kaba ku e toke final.
‘Boterstollen poeder’, ‘Aroma Stollen Spice Flavouring’, ‘amandelspijs’, ‘citroenrasp’ i tur ingrediente pa traha pandushi i bolo ta obtenibel na Caribbean Bakery Supplies!
Pasa serka nos na Schotlandstraat 60 (Aruba), Schottegatweg West 357(Curaçao) of Kaya Kilowot 5 (Bonaire).


text:
TOKANTE NOS
Tur kos a kuminsá na aña 1952 ora e hulandes hudiu señor Kan a emigrá pa Aruba. E tabata traha komo hoyero i e tabata konosí komo speshalista. Den e temporada ei Aruba tabatin solamente un óptiko operashonal, esta señor Oduber. Un kombinashon di óptika i prenda tabata basta usual den e temporada ei.
Na un dado momentu señor Oduber i señor Kan a habri e promé filial di Oduber & Kan na Aruba. Na novèmber 1958 e dosnan e disidí di habri un sukursal na Kòrsou. E tabata na Punda, kaminda tur e pakusnan tabata situá den e temporada ei.
Na aña 1979 Optica Oduber & Kan, komo un di e promé pakusnan, a muda di Helfrichplein pa Saliña. Entrante e apertura di e pakus na Saliña e klientenan no mester a bai siudat mas, kaminda tabata hopi difísil pa parker. Nan por a gewon parker nan outo dilant'i porta ora nan a bishitá e óptiko. Ratu ratu diferente otro pakus a muda pa e sitio aksesibel akí.
Na aña 1997 Pieter van Thiel a tuma e kompania over. Optica Oduber & Kan ta un nòmber establesí riba e isla ku mas ku 60 aña di eksperensia. Spesialisashon, atenshon pa kliente, moda i un bon ambiente ta forma e totalidat di nos empresa.
TIM
Pieter van Thiel
Desiree Landaeta
Lorraine Jamanika
DIRECTEUR / OPTOMERTIST
Henrylene Lulla
SALES ASSOCIATE
Sophie van Thiel
COMMUNICATIONS
SALES MANAGER
Edison Ricardo
SALES TECHNICUS
Janpaul Dennert
INKOOPMANAGER
SALES ASSOCIATE
Wendell Elisa
OPTICIEN / TECHNICUS
Esther Minguel Palma
ADMINISTRATRICE


text:
Di Wikipedia, e ensiklopedia liber
Sacramento, California
state or insular area capital of the United States, county seat, city in the United States, siudat grandi, charter city Fecha di fundashon òf kreashon 1849 Nomber ofisial Sacramento Nòmber nativo Sacramento Kontinente Nort Amerika Pais Estadonan Uni di Merka Kapital di , California Sacramento County Situá na Sacramento County Koordinatonan geográfiko 38°34′31″N 121°29′10″W Kabes di gobièrnu Darrell Steinberg Zona di tempu UTC−08:00, UTC−07:00 Propietario di Sacramento International Airport, Sacramento Valley Station, Golden 1 Center Tin frontera ku Rio Linda, West Sacramento, Riverview, California Evento notabel Great Flood of 1862 Wèpsait ofisial http://portal.cityofsacramento.org/ Hashtag Sacramento Located in the statistical territorial entity Sacramento metropolitan area Time of earliest written record 1839 Local dialing code 916 Kategoria pa mapa Category:Maps of Sacramento, California Sacramento ta e siudad kapital di e estado California den e Estadonan Uni di Merka. E siudad ta keda den e Valle Sentral di California. Tabata tin cerca di 466 000 hendenan di 2010, hasiendo e siudad e shete mas grandi den e estado. Awe, e alcalde di e siudad ta Kevin Johnson.
E siudad ta keda den los ladonan di
Rio Sacramento i Rio Merkano.
E región tabata colonizadu prome de
John Sutter i despues de hendenan cu a kier tin oro. E siudad tabata krea den anja 1849 i a bira e prome siudad den California kuandu California tabata krea ban estado Merkano den 1850.